open-index/open-wikipedia-markdown huggingface dataset:
যৌনক্রিয়া প্রদর্শনী

[থাম্ব| ২০০৯ সালে [অস্ট্রিয়া|অস্ট্রিয়ার এরোস পিরামিডে সরাসরি যৌনক্রিয়া প্রদর্শনী]]
**যৌনক্রিয়া প্রদর্শনী** বা **সেক্স শো** হল সরাসরি মঞ্চাভিনয়, যা দর্শকদের বিনোদন বা যৌন তৃপ্তি দেয়ার জন্য মঞ্চে এক বা একাধিক অভিনয়কারীর যৌন ক্রিয়াকর্মে লিপ্ত হওয়ার একটি অনুষ্ঠান। অভিনয়কারীদের হয় দর্শনার্থীরা বা শোয়ের আয়োজকরা অর্থ প্রদান করে থাক।  

## বিষয়বস্তু
একজন অভিনয়কারী অন্য অভিনয়কারীর সাথে প্রকৃত বা কৃত্রিম আত্ম-আদিরসাত্মক ক্রিয়া বা যৌন কার্যকলাপে অন্তর্ভুক্ত হতে পারেন। পারফরম্যান্স থিয়েটার শৈলীতে হতে পারে, বা এটি একটি পিব শো শৈলীতে হতে পারে। যৌনক্রিয়া প্রদর্শনীর ক্রমবর্ধমান জনপ্রিয় ধরনটি হ'ল ওয়েব ক্যামে পারফরম্যান্স যাতে দর্শকরা বাস্তব সময়ে ওয়েবক্যাম মডেলদের দেখতে ও তাদের সাথে মিথস্ক্রিয়া করতে সক্ষম হন।

স্ট্রিপটিজ, খুঁটি নাচ (পোল ডান্স) ও কোলের নাচ (ল্যাপ ডান্স) থেকে স্বতন্ত্র, কেননা এগুলোতে কোন যৌন ক্রিয়াকলাপ হয় না, কেবল কাপড় খোলা এবং  নগ্ন বা অর্ধ-নগ্ন নৃত্য পরিবেশিত হয়। যৌনক্রিয়া প্রদর্শনীতে যে যৌন ক্রিয়াকলাপ হয় তা নিয়মিত পতিতাবৃত্তি থেকেও আলাদা, কেননা অভিনয়শিল্পীরা সাধারণত অন্য অভিনয়শিল্পীদের সাথেই যৌনতায় লিপ্ত হয়, দর্শক বা অর্থপ্রদানকারী গ্রাহকদের সাথে নয়। যৌনক্রিয়া প্রদর্শনী যৌন শিল্পের অন্যান্য সেক্টরের মধ্যে ঢুকে যেতে পারে। উদাহরণস্বরূপ, একটি স্ট্রিপ ক্লাব সরাসরি যৌনক্রিয়া প্রদর্শনীর আয়োজন করতে পারে এবং একজন পতিতাকে একজন পৃষ্ঠপোষকের সন্তুষ্টির জন্য অন্য পতিতার সাথে যৌনকর্ম করার প্রস্তাব দেওয়া হতে পারে।

## অবস্থানগুলি

## তথ্যসূত্র

বিষয়শ্রেণী:আদিরসাত্মক সৃষ্টিকর্ম
বিষয়শ্রেণী:পর্নোগ্রাফি
বিষয়শ্রেণী:যৌনশিল্প
বিষয়শ্রেণী:পরিবেশন শিল্পকলা
রুচা দিবেকর

**রুচা শচীন দিবেকার** (জন্ম ) একজন ভারতীয় মহিলা শৈল্পিক জিমন্যাস্ট, তিনি আন্তর্জাতিক প্রতিযোগিতায় তার দেশের প্রতিনিধিত্ব করেন। তিনি বেলজিয়ামের এন্টওয়ার্পে ২০১৩ বিশ্ব শৈল্পিক জিমন্যাস্টিকস চ্যাম্পিয়নশিপ সহ বিশ্ব চ্যাম্পিয়নশিপে অংশ নিয়েছিলেন। 

## তথ্যসূত্র

genderRucha Divekar
বিষয়শ্রেণী:২১শ শতাব্দীর ভারতীয় ব্যক্তি
বিষয়শ্রেণী:২১শ শতাব্দীর ভারতীয় নারী
বিষয়শ্রেণী:জন্মের স্থান অনুপস্থিত (জীবিত ব্যক্তি)
বিষয়শ্রেণী:জীবিত ব্যক্তি
বিষয়শ্রেণী:১৯৯৫-এ জন্ম
বিষয়শ্রেণী:এশিয়ান গেমসে ভারতের প্রতিযোগী
বিষয়শ্রেণী:কমনওয়েলথ গেমসে ভারতের প্রতিযোগী
বিষয়শ্রেণী:২১শ শতাব্দীর ভারতীয় নারী ক্রীড়াবিদ
দীপ্তায়ন ঘোষ

**দীপ্তায়ন ঘোষ** (জন্ম: ১০ই আগস্ট ১৯৮৮) একজন ভারতীয় বাঙালি দাবা খেলোয়াড় ও গ্র্যান্ডমাস্টার। তিনি কলকাতার সাউথ পয়েন্ট উচ্চ বিদ্যালয়ের শিক্ষার্থী ছিলেন। তিনি ২০১৬ সালের মার্চ মাসে ভিয়েতনামের হো চি মিন সিটিতে এইচডিব্যাঙ্ক আন্তর্জাতিক দাবা ওপেন টুর্নামেন্টে শিরোপার জন্য প্রয়োজনীয় তৃতীয় এবং চূড়ান্ত নর্ম অর্জনের পরে ১৭ বছর বয়সে গ্র্যান্ডমাস্টার শিরোপা অর্জন করেন 

ঘোষ ২০০৮ সালে অনূর্ধ্ব-১০ বিভাগে এশিয়ান যুব দাবা চ্যাম্পিয়নশিপে স্বর্ণপদক জিতেছিলেন  ; ২০০৯ সালে অনূর্ধ্ব -১২ বিভাগে।  এবং ২০১৪ সালের বিশ্ব যুব অনূর্ধ্ব -১৬ দাবা অলিম্পিয়াডে স্বর্ণপদক বিজয়ী ভারতীয় দলের সদস্য ছিলেন 

## তথ্যসূত্র

 

*  
* অলিম্পবেসে দীপ্তায়ন ঘোষ

বিষয়শ্রেণী:ভারতীয় দাবাড়ু
বিষয়শ্রেণী:দাবার গ্র্যান্ডমাস্টার
বিষয়শ্রেণী:জীবিত ব্যক্তি
বিষয়শ্রেণী:১৯৯৮-এ জন্ম
বিষয়শ্রেণী:কলকাতার ক্রীড়াবিদ
বিষয়শ্রেণী:সেন্ট জেভিয়ার'স কলেজ, কলকাতার প্রাক্তন শিক্ষার্থী
বাবুমশাই বন্দুকবাজ

**বাবুমশাই বন্দুকবাজ** () হচ্ছে ২০১৭ সালে মুক্তিপ্রাপ্ত একটি হিন্দি চলচ্চিত্র। কিরণ শ্যাম শ্রফ এবং অস্মিত কুন্দেরের প্রযোজনা এবং কুশন নন্দীর পরিচালনায় চলচ্চিত্রটিতে নায়ক-নায়িকা ছিলেন নওয়াজউদ্দিন সিদ্দিকী এবং বিদিতা বাগ। এছাড়াও ছিলেন শ্রদ্ধা দাস এবং দিব্যা দত্ত।
## সারাংশ
একজন পেশাদার হত্যাকারী বাবু বিহারীকে নির্মম রাজনীতিবিদ জিজি একটি কাজ দেন। যাইহোক, তার মিশনের সময়, তিনি যখন এক যুবতী ফুলওয়ার সাথে দেখা করেন, তখন ঘটনা অন্য দিকে মোড় নেয়।
## অভিনয়ে
*নওয়াজউদ্দিন সিদ্দিকী - বাবু বিহারী
*বিদিতা বাগ - ফুলওয়া
*জতিন গোস্বামী - বাঙ্কে বিহারী
*শ্রদ্ধা দাস - জেসমিন
*অনিল জর্জ - দুবে জি
*দিব্যা দত্ত - জিজি
## সঙ্গীত

## প্রযোজনা
### চরিত্র ঠিককরণ এবং বিকাশ
নওয়াজউদ্দিন সিদ্দিকীকে একটি মাস্তানের চরিত্রে নেওয়া হয় এবং বিদিতা বাগকে নেওয়া একজন গ্রাম্য নারীর চরিত্রে, এই চরিত্রটি প্রথমে চিত্রাঙ্গদা সিংকে দেওয়া হয়েছিলো কিন্তু তিনি এই চরিত্রে অভিনয় করতে রাজি হননি পরে পরিচালক বিদিতা বাগের কাছে আসেন এবং তিনি সঙ্গে সঙ্গে রাজি হয়ে যান।
### শুটিং
চলচ্চিত্রটির শুটিং কোলকাতা এবং লখনউতে হয়েছিলো।
## মুক্তি এবং দর্শক প্রতিক্রিয়া
চলচ্চিত্রটি ২৫ আগস্ট ২০১৭ তারিখে মুক্তি পায় এবং দর্শকরা নওয়াজউদ্দিন সিদ্দিকী এবং বিদিতা বাগের অভিনয়ের প্রশংসা করে।
## তথ্যসূত্র

## বহিঃসংযোগ
* 

বিষয়শ্রেণী:হিন্দি ভাষার চলচ্চিত্র
বিষয়শ্রেণী:২০১৭-এর চলচ্চিত্র
বিষয়শ্রেণী:২০১০-এর দশকের হিন্দি ভাষার চলচ্চিত্র
বিষয়শ্রেণী:কলকাতায় ধারণকৃত চলচ্চিত্র
বিষয়শ্রেণী:ভারতীয় অপরাধমূলক মারপিটধর্মী চলচ্চিত্র
বিষয়শ্রেণী:ভারতীয় গ্যাংস্টার চলচ্চিত্র
বিষয়শ্রেণী:উত্তরপ্রদেশের পটভূমিতে চলচ্চিত্র
বিষয়শ্রেণী:লখনউয়ে ধারণকৃত চলচ্চিত্র
বিষয়শ্রেণী:ভারতীয় মারপিটধর্মী রোমাঞ্চকর চলচ্চিত্র
বিষয়শ্রেণী:২০১৭-এর মারপিটধর্মী রোমাঞ্চকর চলচ্চিত্র
বিমল চন্দ্র

**বিমল চন্দ্র** (১৯২৫–২০০৩) একজন ভারতীয় বাঙালি সাঁতারু ছিলেন। ১৯৪৮ গ্রীষ্মকালীন অলিম্পিকে তিনি দুটি বিভাগে ভারতের প্রতিনিধিত্ব করেছিলেন। 

## তথ্যসূত্র

বিষয়শ্রেণী:১৯২৫-এ জন্ম
বিষয়শ্রেণী:২০০৩-এ মৃত্যু
বিষয়শ্রেণী:ভারতীয় পুরুষ সাঁতারু
বিষয়শ্রেণী:সাঁতারে এশিয়ান গেমস পদক বিজয়ী
বিষয়শ্রেণী:১৯২৭-এ জন্ম
বিষয়শ্রেণী:১৯৯৮-এ মৃত্যু
বিষয়শ্রেণী:এশিয়ান গেমসে ব্রোঞ্জপদক বিজয়ী ভারতীয়
বিষয়শ্রেণী:১৯৫১ এশিয়ান গেমসের পদক বিজয়ী
বিষয়শ্রেণী:২০শ শতাব্দীর ভারতীয় ব্যক্তি
ডিজিটাল প্লেগ্রাউন্ড

[ডান|থাম্ব|241x241px| ডিজিটাল প্লেগ্রাউন্ড গার্ল: ১৮ জানুয়ারী ২০১২-এ এভিএন এক্সপো, লাস ভেগাস, নেভাডায় [রাইলে স্টিল|রাইলি স্টিল, স্টয়া, বিবি জোন্স, কায়ডেন ক্রস এবং জেসি জেন]]

**ডিজিটাল প্লেগ্রাউন্ড ইনক** একটি মার্কিন পর্নোগ্রাফিক চলচ্চিত্র স্টুডিও, যার সদর দফতর ক্যালিফোর্নিয়ার বারব্যাঙ্কে অবস্থিত। একে পাঁচটি বৃহত্তম পর্ন স্টুডিওর মধ্যে একটি বলা হয় এবং ২০০৬ সালে রয়টার্স মার্কিন পর্ন শিল্পে আধিপত্য বিস্তার করা কয়েকটি স্টুডিওর নাম উল্লেখ করেছিল, তাদের মধ্যে ডিজিটাল প্লেগ্রাউন্ড ছিল। 

## ইতিহাস
প্রাপ্তবয়স্ক পরিচালক জোওন ১৯৯৩ সালে মূলত প্রাপ্ত বয়স্ক সিডি-রম কম্পিউটার গেম কোম্পানিটি প্রতিষ্ঠা করেছিলেন।  কোম্পানিটি পিসিতে (ব্যক্তিগত কম্পিউটারে) পর্নোগ্রাফি উপলব্ধ করার উদ্ভাবক। 

২০০৩ সালে, ডিজিটাল প্লেগ্রাউন্ড অভিনেত্রীদেরকে "দর্শকের বসার ঘরে" আনার লক্ষ্য নিয়ে একটি হলোগ্রাম প্রযুক্তি প্রতিষ্ঠানের সাথে কাজ শুরু করেছিল।  ২০০৫ সালে ডিজিটাল প্লেগ্রাউন্ড হাই ডেফিনেশন চিত্রগ্রহণ শুরু করে।  ২০০৬ সালের জানুয়ারিতে কোম্পানিটি ব্লু-রে ডিস্ক বেছে নেয় এইচডি ডিভিডির পরিবর্তে, কারণ জোওন মনে করেছিল যে, ব্লু-রে ডিস্কের উজ্জ্বল ভবিষ্যত রয়েছে।  ব্লু-রে ডিস্ক ফর্ম্যাটে চলচ্চিত্র তৈরির জন্য কোম্পানি খুঁজে পেতে প্রথমে ডিজিটাল প্লেগ্রাউন্ডকে অসুবিধায় পড়তে হয়েছিল, কারণ ডিভিডির প্রতিলিপি করা কোম্পানিগুলি অশ্লীল শিল্প নিয়ে কাজ করতে নারাজ ছিল।

স্টুডিওটি মার্চ ২০১২ সালে মাইন্ডগিক (তৎকালীন ম্যানউইন নামে পরিচিত) কিনে নেয়। 

## উদ্ভাবন

## তথ্যসূত্র

 
## বহিঃসংযোগ
* 
* 
* 

বিষয়শ্রেণী:মার্কিন আদিরসাত্মক ও পর্নোগ্রাফি ওয়েবসাইট
বিষয়শ্রেণী:মার্কিন যুক্তরাষ্ট্রের চলচ্চিত্র প্রযোজনা কোম্পানি
বিষয়শ্রেণী:লস অ্যাঞ্জেলেসে পর্নোগ্রাফি
বিষয়শ্রেণী:মার্কিন পর্নোগ্রাফিক চলচ্চিত্র স্টুডিও
বিষয়শ্রেণী:আইলো
বিষয়শ্রেণী:ভারতে ইন্টারনেট বিবাচন
রেনান লোদি

**রেনান আউগুস্তো লোদি দোস সান্তোস** (; জন্ম: ৮ এপ্রিল ১৯৯৮; **রেনান লোদি** নামে সুপরিচিত) হলেন একজন ব্রাজিলীয় পেশাদার ফুটবল খেলোয়াড়। তিনি বর্তমানে সৌদি আরবের পেশাদার ফুটবল লিগের শীর্ষ স্তর সৌদি পেশাদার লিগের ক্লাব আল হিলাল এবং ব্রাজিল জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত বাম পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় মধ্যমাঠের খেলোয়াড় হিসেবে খেলে থাকেন।

২০১২ মৌসুমে, ব্রাজিলীয় ফুটবল ক্লাব আতলেতিকো পারানায়েন্সের যুব পর্যায়ের হয়ে খেলার মাধ্যমে লোদি ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০১৬ মৌসুমে, আতলেতিকো পারানায়েন্সের মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ৩ মৌসুম অতিবাহিত করেছেন; আতলেতিকো পারানায়েন্সের হয়ে তিনি ৪৮ ম্যাচে ১টি গোল করেছেন। ২০১৯–২০ মৌসুমে, তিনি প্রায় ২৫ মিলিয়ন ইউরোর বিনিময়ে আতলেতিকো পারানায়েন্সে হতে স্পেনীয় ক্লাব আতলেতিকো মাদ্রিদে যোগদান করেছেন।

তিনি ২০১৯ সালে ব্রাজিলের হয়ে আন্তর্জাতিক পর্যায়ে অভিষেক করেছেন; ব্রাজিলের জার্সি গায়ে তিনি এপর্যন্ত ১৫ ম্যাচে অংশগ্রহণ গোল করেছেন। তিনি ব্রাজিলের হয়ে এপর্যন্ত ১টি কোপা আমেরিকায় (২০২১) অংশগ্রহণ করেছেন, যেখানে তিতের অধীনে রানার-আপ হয়েছেন।

## প্রারম্ভিক জীবন
রেনান আউগুস্তো লোদি দোস সান্তোস ১৯৯৮ সালের ৮ই এপ্রিল তারিখে ব্রাজিলের সেরানায় জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
২০১৯ সালের ১০ই অক্টোবর তারিখে, মাত্র ২১ বছর ৬ মাস ২ দিন বয়সে, বাম পায়ে ফুটবল খেলায় পারদর্শী লোদি সেনেগালের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে ব্রাজিলের হয়ে অভিষেক করেছেন। উক্ত ম্যাচের ৭৯তম মিনিটে রক্ষণভাগের খেলোয়াড় আলেক্স সান্দ্রোর বদলি খেলোয়াড় হিসেবে তিনি মাঠে প্রবেশ করেন; ম্যাচে তিনি ১৬ নম্বর জার্সি পরিধান করে বাম পার্শ্বীয় রক্ষণভাগের খেলোয়াড় হিসেবে খেলেছেন। ম্যাচটি ১–১ গোলে ড্র হয়েছিল। ব্রাজিলের হয়ে অভিষেকের বছরে লোদি সর্বমোট ৪ ম্যাচে অংশগ্রহণ করেছেন।

## পরিসংখ্যান
### আন্তর্জাতিক

## তথ্যসূত্র

## বহিঃসংযোগ

* 
* 
* 
* 
* 
* 
* 
* 

বিষয়শ্রেণী:১৯৯৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:সাও পাওলোর ক্রীড়াব্যক্তি
বিষয়শ্রেণী:ব্রাজিলের আন্তর্জাতিক যুব ফুটবলার
বিষয়শ্রেণী:ব্রাজিলের পুরুষ আন্তর্জাতিক ফুটবলার
বিষয়শ্রেণী:ক্লাব আতলেতিকো পারানায়েন্সের খেলোয়াড়
বিষয়শ্রেণী:আতলেতিকো মাদ্রিদের ফুটবলার
বিষয়শ্রেণী:লা লিগার খেলোয়াড়
বিষয়শ্রেণী:২০২১ কোপা আমেরিকার খেলোয়াড়
বিষয়শ্রেণী:কাম্পেওনাতো ব্রাজিলেইরো সেরিয়ে আ-এর খেলোয়াড়
বিষয়শ্রেণী:ব্রাজিলীয় প্রবাসী পুরুষ ফুটবলার
বিষয়শ্রেণী:স্পেনে ব্রাজিলীয় প্রবাসী ক্রীড়াবিদ
বিষয়শ্রেণী:নটিংহ্যাম ফরেস্ট ফুটবল ক্লাবের খেলোয়াড়
বিষয়শ্রেণী:প্রিমিয়ার লিগের খেলোয়াড়
বিষয়শ্রেণী:ইংল্যান্ডে ব্রাজিলীয় প্রবাসী ক্রীড়াবিদ
বিষয়শ্রেণী:আল হিলাল সৌদি ফুটবল ক্লাবের খেলোয়াড়
বিষয়শ্রেণী:ইতালীয় বংশোদ্ভূত ব্রাজিলীয় ব্যক্তি
বিষয়শ্রেণী:ব্রাজিলীয় পুরুষ ফুটবলার
বিষয়শ্রেণী:পুরুষ ফুটবল পার্শ্বীয় রক্ষণভাগের খেলোয়াড়
বিষয়শ্রেণী:ওলাঁপিক দ্য মার্সেইয়ের খেলোয়াড়
বিষয়শ্রেণী:লিগ ১-এর খেলোয়াড়
বিষয়শ্রেণী:ফ্রান্সে ব্রাজিলীয় প্রবাসী ক্রীড়াবিদ
বিষয়শ্রেণী:ইংল্যান্ডে প্রবাসী পুরুষ ফুটবলার
বিষয়শ্রেণী:স্পেনে প্রবাসী পুরুষ ফুটবলার
বিষয়শ্রেণী:ফ্রান্সে প্রবাসী পুরুষ ফুটবলার
বিষয়শ্রেণী:২১শ শতাব্দীর ব্রাজিলীয় পুরুষ ক্রীড়াবিদ
মন্টু দেবনাথ

**মন্টু দেবনাথ**  ত্রিপুরার আগরতলার একজন ভারতীয় বাঙালি জিমন্যাস্ট ।  তিনি জাতীয় স্তরের প্রতিযোগিতায় স্বর্ণপদক জিতেছিলেন,  ১৯৬৯ সালে রাশিয়ায় একটি আন্তর্জাতিক প্রতিযোগিতায় প্রথম ভারতীয় জিমন্যাস্ট রূপে পদকজয়ী হয়েছিলেন ; জিমন্যাস্টিকসে তাঁর অবদানের জন্য ১৯৭৫ সালে অর্জুন পুরস্কার অর্জন করেছিলেন।   । শাম লালের   পরে তিনিই দ্বিতীয় জিমন্যাস্ট যিনি অর্জুন পুরস্কার পেয়েছিলেন। তিনি ত্রিপুরার প্রথম অর্জুন পুরস্কার বিজয়ী।

## তথ্যসূত্র

বিষয়শ্রেণী:অর্জুন পুরস্কার প্রাপক
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জীবিত ব্যক্তি
বিষয়শ্রেণী:আগরতলার ব্যক্তি
বিষয়শ্রেণী:ত্রিপুরার ক্রীড়াবিদ
সানিল শেট্টি

**সানিল শঙ্কর শেঠি** একজন ভারতীয় টেবিল-টেনিস খেলোয়াড়।  অস্ট্রেলিয়ার গোল্ড কোস্টে আয়োজিত ২০১৮ কমনওয়েলথ গেমস তিনি শরথ কমল, এন্থনি অমলরাজ, হরমীত দেসাইয়ের সাথে পুরুষদের দলগত ইভেন্টে সোনা জিতেছেন  এবং   হরমীত দেসাইয়ের সাথে পুরুষদের দ্বৈত বিভাগেব্রোঞ্জ জিতেছেন। 

## তথ্যসূত্র

বিষয়শ্রেণী:ভারতীয় পুরুষ টেবিল টেনিস খেলোয়াড়
বিষয়শ্রেণী:জীবিত ব্যক্তি
বিষয়শ্রেণী:১৯৮৯-এ জন্ম
বিষয়শ্রেণী:কমনওয়েলথ গেমসে স্বর্ণপদক বিজয়ী ভারতীয়
বিষয়শ্রেণী:কমনওয়েলথ গেমসে ব্রোঞ্জপদক বিজয়ী ভারতীয়
বিষয়শ্রেণী:এশিয়ান গেমসে ভারতের প্রতিযোগী
বিষয়শ্রেণী:দক্ষিণ এশীয় গেমসে স্বর্ণপদক বিজয়ী ভারতীয়
বিষয়শ্রেণী:দক্ষিণ এশীয় গেমসে রৌপ্যপদক বিজয়ী ভারতীয়
বিষয়শ্রেণী:২০১৮ কমনওয়েলথ গেমসে পদকপ্রাপ্ত
বিষয়শ্রেণী:২০২২ কমনওয়েলথ গেমসে পদকপ্রাপ্ত
হর্ষিতা তোমর

**হর্ষিতা তোমর** একজন ভারতীয় ক্রীড়া নৌচালক বা সেলর । তিনি ২০১৮ এশিয়ান গেমসে মহিলাদের ওপেন লেজার 4.7 বিভাগে  ব্রোঞ্জ পদক জিতেছিলেন। তিনি সাফল্যের কারণে মধ্যপ্রদেশ সরকারের কাছ থেকে পঞ্চাশ লক্ষ টাকা পুরস্কার পেয়েছেন। 

## তথ্যসূত্র

বিষয়শ্রেণী:২০০২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:এশিয়ান গেমসে ব্রোঞ্জপদক বিজয়ী ভারতীয়
বিষয়শ্রেণী:২০১৮ এশিয়ান গেমসের পদক বিজয়ী
শ্বেতা সেরভেগর

**শ্বেতা শেরভেগার** একজন ভারতীয় ক্রীড়া নৌচালক বা সেলার । তিনি ২০১৮ এশিয়ান গেমসে বর্ষা গৌতমের সাথে মহিলাদের ৪৯ই আর বিভাগে  রৌপ্যপদক জিতেছিলেন। 

## তথ্যসূত্র

বিষয়শ্রেণী:১৯৯০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:এশিয়ান গেমসে রৌপ্যপদক বিজয়ী ভারতীয়
বিষয়শ্রেণী:২০১৮ এশিয়ান গেমসের পদক বিজয়ী
আ বয় অ্যান্ড হিজ অ্যাটম

***আ বয় অ্যান্ড হিজ অ্যাটম*** () ২০১৩ সালে আইবিএম রিসার্চ কর্তৃক নির্মিত ও ইউটিউবে মুক্তিপ্রাপ্ত একটি থামা-গতির চলমান চিত্র জাতীয় স্বল্পদৈর্ঘ্য চলচ্চিত্র। চলচ্চিত্রটিতে একটি বালক ও একটি পথহারানো পরমাণু কীভাবে একে অপরের সাথে পরিচিত হয় ও বন্ধুতে পরিণত হয়, তার গল্প বলা হয়েছে। বালকটি পরমাণুটি নিয়ে খেলা করে, যেটি বিভিন্ন রূপ ধারণ করে। চলচ্চিত্রটির দৈর্ঘ্য প্রায় দেড় মিনিট। একটি ক্রমবেক্ষক সুড়ঙ্গীভবন অণুবীক্ষণযন্ত্রের সাহায্যে কার্বন মনোক্সাইড অণু সরিয়ে সরিয়ে এই চলচ্চিত্রটি নির্মাণ করা হয়। এই অণুবীক্ষণ যন্ত্রটি কোনও দৃশ্য ১০ কোটি গুণ বিবর্ধিত করার ক্ষমতা রাখে। দ্বিপারমাণবিক কার্বন মনোক্সাইড অণুগুলি সরিয়ে সরিয়ে চিত্রগ্রহণ করা হয়, এবং প্রতিটি চিত্র একক আলোকসম্পাত বা ফ্রেম হিসেবে সংরক্ষণ করে পরবর্তীতে সেগুলিকে জোড়া লাগিয়ে চলচ্চিত্রটি নির্মাণ করা হয়। *[[গিনেস বুক অভ ওয়ার্ল্ড রেকর্ডস]]* ২০১৩ সালে চলচ্চিত্রটিকে বিশ্বের ক্ষুদ্রতম থামা-গতির চলমান চিত্র জাতীয় চলচ্চিত্র হিসেবে স্বীকৃতি দেয়।

আইবিএম রিসার্চের অ্যালমাডেন কেন্দ্রের যে বিজ্ঞানীরা এই চলচ্চিত্রটি নির্মাণ করেন, তাদের লক্ষ্য উপাত্ত মজুদকরণের সীমা সম্বন্ধে তথ্য আহরণ করা। উপাত্ত সৃষ্টি ও ভোগ যত বৃদ্ধি পাচ্ছে, উপাত্ত মজুদের আকার তত ছোট হওয়া আবশ্যকীয় হয়ে পড়েছে, একেবারে পারমাণবিক স্তর পর্যন্ত। চিরায়ত সিলিকন ট্রানজিস্টর প্রযুক্তি বর্তমানে অধিকতর ব্যয়সাশ্রয়ী, স্থানসাশ্রয়ী (ঘনসন্নিবিষ্ট) ও কর্মদক্ষ হলেও মৌলিক ভৌত সীমাবদ্ধতার কারণে ক্রমবর্ধমান বৃহৎ উপাত্ত (বিগ ডাটা) সমস্যার জন্য বারংবার এগুলির মাপ কমানো একটি টেকসই বা দীর্ঘমেয়াদী সমাধান হতে পারে না। এই বিজ্ঞানী দলটি বিশেষভাবে সবচেয়ে ক্ষুদ্র মাপ থেকে শুরু করে (একক পরমাণু) সেখান থেকে বৃহত্তর কাঠামো নির্মাণে আগ্রহী। এই পদ্ধতি ব্যবহার করে আইবিএম ঘোষণা দেয় যে প্রতিষ্ঠানটি বর্তমানে এক অঙ্কের (এক বিট) তথ্য কেবল মাত্র ১২টি পরমাণুতে মজুদ করতে সক্ষম হয়েছে। তুলনামূলকভাবে বর্তমানে প্রচলিত প্রযুক্তির মাধ্যমে এক বিট তথ্য মজুদ করতে প্রায় ১০ লক্ষ পরমাণুর প্রয়োজন হয়।

## আরও দেখুন

* *[[টিনি টেড ফ্রম টার্নিপ টাউন]]* (*Teeny Ted from Turnip Town*), "বিশ্বের ক্ষুদ্রতম গ্রন্থ" যা পড়তে একটি ইলেকট্রন অণুবীক্ষণ যন্ত্রের প্রয়োজন।

## তথ্যসূত্র

## বহিঃসংযোগ
* 
* 
* 
* IBM researchers make world's smallest movie using atoms (w/ video) Phys.org ওয়েবসাইটে

বিষয়শ্রেণী:২০১৩-এর চলমান চিত্রভিত্তিক চলচ্চিত্র
বিষয়শ্রেণী:২০১০-এর দশকের চলমান চিত্রভিত্তিক স্বল্পদৈর্ঘ্য চলচ্চিত্র
বিষয়শ্রেণী:২০১৩-এর চলচ্চিত্র
বিষয়শ্রেণী:পরীক্ষা
বিষয়শ্রেণী:আইবিএম
বিষয়শ্রেণী:স্বতন্ত্র ভৌত বস্তু
বিষয়শ্রেণী:ন্যানোপ্রযুক্তি
বিষয়শ্রেণী:ক্রমবেক্ষক এষণী অণুবীক্ষণ
বিষয়শ্রেণী:২০১০-এর দশকের ইংরেজি ভাষার চলচ্চিত্র
বৈজ্ঞানিক অঙ্কপাতন

**বৈজ্ঞানিক অঙ্কপাতন** () বা **বৈজ্ঞানিক সংখ্যালিখন পদ্ধতি** বলতে দশমিক অঙ্কপাতনে সুবিধাজনকভাবে লেখা সম্ভব নয়, এমন অতিবৃহৎ বা অতিক্ষুদ্র বাস্তব সংখ্যাগুলিকে (যেগুলিকে অতিদীর্ঘ অঙ্কের সারি দিয়ে লিখে প্রকাশ করতে হয়), সেগুলিকে লেখায় প্রকাশের একটি উপায়। এটিকে বৈজ্ঞানিক রূপ (scientific form), মান সূচকীয় রূপ (standard index form), মান রূপ (standard form), ইত্যাদি নামেও ডাকা হতে পারে (বিশেষত যুক্তরাজ্যে)। এই দশের ঘাত-ভিত্তিক অঙ্কপাতন পদ্ধতিটিই সচরাচর বিজ্ঞানী, গণিতবিদ ও প্রকৌশলীরা ব্যবহার করে থাকেন, কেননা এটি ব্যবহার করলে কিছু গাণিতিক ক্রিয়া সম্পাদন সহজ হয়। বৈজ্ঞানিক গণনাযন্ত্রগুলিতে এটি "সাই" (SCI) প্রদর্শন পন্থা হিসেবে পরিচিত। 

বৈজ্ঞানিক অঙ্কপাতনে অশূন্য সংখ্যাগুলিকে নিম্নোক্ত রূপে লেখা হয়: 
:*ক* × ১০
বা *ক*-এ দশের *খ*-তম ঘাতের গুণ, যেখানে *খ* একটি পূর্ণসংখ্যা, এবং *ক* একটি অশূন্য বাস্তব সংখ্যা (যার পরম মান সাধারণত ১ থেকে ১০-এর মধ্যে থাকে, এবং প্রায় সর্বদাই এটিকে দশমিক বিন্দুর পরে সসীমসংখ্যক অঙ্কবিশিষ্ট একটি দশমিক সংখ্যা হিসেবে লেখা হয়)। *খ* পূর্ণসংখ্যাটিকে "সূচক" (এক্সপোনেন্ট) এবং *ক* বাস্তব সংখ্যাটিকে "সার্থক অংশ" (সিগনিফিক্যান্ড) বলা হয়। যদি সংখ্যাটি ঋণাত্মক হয়, তাহলে সার্থক অংশ *ক*-এর আগে একটি বিয়োগচিহ্ন বসে, ঠিক দশমিক অঙ্কপাতনের অনুরূপে। স্বভাবীকৃত অঙ্কপাতনে (normalized notation) সূচকটিকে এমনভাবে নির্বাচন করা হয় যাতে সার্থক অংশটির পরম মান কমপক্ষে ১ হয়, কিন্তু এর সর্বোচ্চ মান ১০-এর কম হয়।

দশমিক ভাসমান বিন্দু একটি পরিগণকীয় অঙ্কপাতন (computer arithmetic system) যা বৈজ্ঞানিক অঙ্কপাতনের সাথে ঘনিষ্ঠভাবে সম্পর্কিত।

## তথ্যসূত্র

বিষয়শ্রেণী:গাণিতিক অঙ্কপাতন
বিষয়শ্রেণী:পরিমাপ
বিষয়শ্রেণী:সংখ্যাপদ্ধতি
সেক্স ক্লাব

থাম্ব|বোভাইন সেক্স ক্লাব
**সেক্স ক্লাব**, যা **সুইংগার ক্লাব** বা **লাইফস্টাইল ক্লাব** হিসাবেও পরিচিত, আনুষ্ঠানিক বা অনানুষ্ঠানিক গোষ্ঠী যা যৌন-সম্পর্কিত ক্রিয়াকলাপ সংগঠিত করে, বা এমন সংস্থা যেখানে পৃষ্ঠপোষকরা অন্যান্য পৃষ্ঠপোষকদের সাথে যৌন ক্রিয়ায় লিপ্ত হতে পারে। একটি সেক্স ক্লাব বা সুইংগার ক্লাব পতিতালয় থেকে আলাদা, যেখানে যৌন ক্লাবের পৃষ্ঠপোষকরা প্রবেশ ফি প্রদান করে এবং বার্ষিক সদস্যপদ ফি দিতে হয়, তাদের কেবল যৌনকর্মীদের সাথে নয়, অন্য পৃষ্ঠপোষকদের সাথেও যৌন মিলনের সুযোগ রয়েছে।

## ঘরানা
একই ধরনের ক্লাব হস্তমৈথুন ক্লাব যেখানে সদস্যরা এক লিঙ্গের বা মিশ্র, জনসম্মুখে বা ব্যক্তিগত কক্ষে একসাথে হস্তমৈথুন করে। সাধারণত এই জাতীয় ক্লাবগুলিতে যৌন মিলন নিষিদ্ধ।

এছাড়াও ব্যাক্তিগত সেক্স ক্লাবগুলির একটি খুব বড় এবং ক্রমবর্ধমান গ্রুপ রয়েছে যার সদস্যরা আইনী জটিলতা এড়াতে, নির্দিষ্ট কোন স্থানে কাজ করে না। এরা ব্যক্তিগত সমাবেশ করে কোন বাড়ি বা ভাড়া করা জায়গায় এবং তাদের সদস্যতা তৈরি করতে ইন্টারনেট ব্যবহার করে। সাধারণত একটি ছোট প্রবেশ ফি থাকে এবং বেশিরভাগই কেবল আমন্ত্রিত। যৌন দৃষ্টিভঙ্গি ছাড়াও, এই ছোট দলগুলি প্রায়শই নির্দিষ্ট মানদণ্ড স্তর থাকে, উদাহরণস্বরূপ, দাড়িওয়ালা ভারী পুরুষ বা যারা এইচআইভি পজিটিভ। আফ্রিকান আমেরিকান সমকামী পুরুষদের এই ধরনের প্রথম সেক্স ক্লাব ছিল ব্ল্যাক জ্যাক, ১৯৮৬ সালে অ্যালান বেল কর্তৃক শুরু হয়েছিল। 

## সংগঠন

## আরো দেখুন
* প্রদর্শনী
* ফেটিশ ক্লাব
* গে বাথহাউস
* হেপেনিং বার
* বিডিএসএম ক্লাব সহ বিশ্ববিদ্যালয়গুলির তালিকা
* সেক্স শো
* সেক্স শপ
* স্ট্রিপ ক্লাব
* সুইংগিং

## তথ্যসূত্র

## বহিঃসংযোগ
* নাসকা আন্তর্জাতিক

বিষয়শ্রেণী:যৌন ব্যবসা
বিষয়শ্রেণী:যৌন ক্লাব
স্টকহোম আন্তর্জাতিক শান্তি গবেষণা প্রতিষ্ঠান

**স্টকহোম আন্তর্জাতিক শান্তি গবেষণা প্রতিষ্ঠান** (এসআইপিআরআই) স্টকহোম ভিত্তিক একটি আন্তর্জাতিক ইনস্টিটিউট। এটি ১৯৬৬ সালে প্রতিষ্ঠিত হয়েছিল এবং সশস্ত্র সংঘাত, সামরিক ব্যয় এবং অস্ত্র ব্যবসার পাশাপাশি নিরস্ত্রীকরণ এবং অস্ত্র নিয়ন্ত্রণের জন্য ডেটা, বিশ্লেষণ এবং সুপারিশ সরবরাহ করে। 

## সংগঠন
### পরিচালনা পর্ষদ
*  রাষ্ট্রদূত জ্যান এলিয়াসন
*  ড্যান স্মিথ , পরিচালক, এসআইপিআরআই
*  রাধা কুমার , চেয়ার, জাতিসংঘ বিশ্ববিদ্যালয় কাউন্সিল

## তথ্যসূত্র

বিষয়শ্রেণী:শান্তি ও সংঘর্ষ অধ্যয়ন
বিষয়শ্রেণী:স্টকহোম ভিত্তিক সংগঠন
জানুয়ারি ১৯৭২

**জানুয়ারি ১৯৭২**-এ বিশ্বব্যাপী সংঘটিত ঘটনার সংক্ষিপ্ত-সার।

## ঘটনাবলী
### ১ জানুয়ারি ১৯৭২ ([[শনিবার]])
* অস্ট্রিয়ান কূটনীতিবীদ এবং রক্ষনশীল রাজনীতিবীদ কার্ট ওয়াল্ডহেইম জাতিসংঘের মহাসচিব হিসাবে তার কার্যকাল শুরু করেন।

### ১০ জানুয়ারি ১৯৭২ ([[সোমবার]])
* জাতির পিতা বঙ্গবন্ধু শেখ মুজিবুর রহমান ১টা ৩০ মিনিটে পাকিস্তান কারাগার হতে ছাড়া পেয়ে লন্ডন হতে দিল্লি হয়ে স্বদেশ প্রত্যাবর্ত করেন।

## জন্ম

### ১ জানুয়ারি ১৯৭২ ([[শনিবার]])
* ফরাসি ফুটবল তারকা লিলিয়ান থুরাম জন্ম গ্রহণ করেন।
## মৃত্যু

## তথ্যসূত্র

বিষয়শ্রেণী:জানুয়ারি
বিষয়শ্রেণী:১৯৭২
কে-৪ (ক্ষেপণাস্ত্র)

**কে-৪** একটি পারমাণবিক সক্ষম অন্তর্বর্তী-পাল্লার ডুবোজাহাজ-হতে-উৎক্ষিপৎ নিক্ষেপী ক্ষেপণাস্ত্র, যা ভারতের প্রতিরক্ষা গবেষণা ও উন্নয়ন সংস্থা অরিহন্ত-শ্রেণির ডুবোজাহাজসমূহকে অস্ত্র সরবরাহ করতে বিকশিত করে। ক্ষেপণাস্ত্রটির সর্বাধিক পরিসীমা বা পাল্লা প্রায় ৩,৫০০ কিমি।

## উন্নয়ন
আইএনএস ''অরিহন্ত''কে সজ্জিত করার জন্য একই সক্ষমতার সাথে সীমাবদ্ধ ১৭ মিটার (৫৬ ফুট) দৈর্ঘের অগ্নি-৩ সংযোগের ক্ষেত্রে উল্লেখযোগ্য অসুবিধার সম্মুখীন হওয়ার পরে কে-৪ এর উন্নয়ন শুরু হয়। কে-৪ এর দৈর্ঘ্য ১২ মিটার (৩৯ ফুট), যা অগ্নি-৩ এর দৈর্ঘ্য ১৭ মিটার (৫৬ ফুট) থেকে ৪ মিটার কম। কে-৪ এর জন্য নকশাকৃত গ্যাস-বুস্টারের সফলভাবে পরীক্ষা ২০১০ সালে নিমজ্জিত পন্টুন থেকে  করা হয়।

## বিবরণ
 
কে-৪ দুটি পর্যায়ে গঠিত একটি ডুবোজাহাজ-হতে-উৎক্ষিপৎ নিক্ষেপী ক্ষেপণাস্ত্র।  ক্ষেপণাস্ত্রটি ১.৩ মিটার (৪ ফুট ৩ ইঞ্চি) ব্যাসের সাথে ১২ মিটার (৩৯ ফুট) দীর্ঘ এবং প্রায় ১৭ টন (১৯ টন) ওজন বিশিষ্ট। এটি ২ টন (২.২ টন) ওজনের একটি ওয়ারহেড বহন করতে সক্ষম এবং কঠিন রকেট প্রোপেল্যান্ট শক্তি সরবরাহ করে। ডিআরডিও জানান, যে ক্ষেপণাস্ত্রটির লক্ষ্য ছিল একটি উচ্চ নির্ভুলতা অর্জন করা। নিক্ষেপী ক্ষেপণাস্ত্র প্রতিরক্ষা ব্যবস্থার বিপরীতে কে-৪ ত্রিমাত্রিক কসরত করতে সক্ষম।

## আরও দেখুন
* কে ক্ষেপণাস্ত্র পরিবার
* অরিহন্ত-শ্রেণির ডুবোজাহাজ
* সাগরিকা (ক্ষেপণাস্ত্র)

## তথ্যসূত্র

বিষয়শ্রেণী:ডুবোজাহাজ-হতে-উৎক্ষিপ্ত নিক্ষেপী ক্ষেপণাস্ত্র
বিষয়শ্রেণী:প্রতিরক্ষা গবেষণা ও উন্নয়ন সংস্থা
বিষয়শ্রেণী:ভারতের ব্যালিস্টিক ক্ষেপণাস্ত্র
বহদ্দারহাট

**বহদ্দারহাট** দক্ষিণ-পূর্ব বাংলাদেশের চট্টগ্রাম শহরের একটি উপশহর। বহদ্দারহাট ২০১২ সালে বহাদ্দারহাট ফ্লাইওভার ধসের স্থান ছিল, যেখানে গার্ডার নির্মাণাধীন একটি ওভারপাসকে সহায়তা করেছিল। বহরদারহাট এর পাশেই বহরদারবাড়ী শাহী জামে মসজিদ অবস্থিত।

## তথ্যসূত্র

বিষয়শ্রেণী:চট্টগ্রামের স্থান
বিষয়শ্রেণী:চট্টগ্রাম জেলা
হংকং বিশ্ববিদ্যালয়

**হংকং বিশ্ববিদ্যালয়** (সংক্ষেপে এইচকেউ) হলো হংকংয়ের একটি পাবলিক রিসার্চ বিশ্ববিদ্যালয়। বিশ্ববিদ্যালয়টি ১৯১১ সালে প্রতিষ্ঠিত হয়েছে, ১৮৮৭ সালে প্রতিষ্ঠিত *হংকং কলেজ অফ মেডিসিন ফর চাইনিজ* কে এর হংকং বিশ্ববিদ্যালয়ের সাথে একত্রিত করা হয়। এটি হংকংয়ের প্রাচীনতম তৃতীয় প্রতিষ্ঠান। এবং এটিই পূর্ব এশিয়ায় ব্রিটিশদের দ্বারা প্রতিষ্ঠিত প্রথম বিশ্ববিদ্যালয়।
## ইতিহাস
### প্রতিষ্ঠা

হংকং ইউনিভার্সিটির উত্‍পত্তি হয়েছিল হংকং কলেজ অফ মেডিসিন অব চাইনিজ থেকে ১৮৮৭ সালে হো কাই দ্বারা প্রতিষ্ঠিত হয়েছিল, যা পরে স্যার কাই হো কাই নামে পরিচিত। পরে বিশ্ববিদ্যালয়ের মেডিসিন অনুষদে অন্তর্ভুক্ত হয়েছিল। ১৯০৭ সালে এটির নামকরণ করা হয় হংকং কলেজ অফ মেডিসিন।  কলেজটি ১৯১১ সালে এইচকিউর মেডিকেল স্কুলে পরিণত হয়।

হংকং বিশ্ববিদ্যালয় প্রতিষ্ঠিত হয়েছিল ১৯১১ সালে। গভর্নর স্যার ফ্রেডেরিক লুগার্ড হংকংয়ে চীনের অন্যান্য গ্রেট পাওয়ারগুলির উদ্বোধনকারী বিশ্ববিদ্যালয়গুলির সাথে প্রতিযোগিতা করার জন্য একটি বিশ্ববিদ্যালয় প্রতিষ্ঠার প্রস্তাব করেছিলেন, বিশেষত প্রুশিয়া, যা কেবলমাত্র সাংহাইয়ের টঙ্গজি জার্মান মেডিকেল স্কুল চালু করেছিল। হংকংয়ের এক পার্সিয়ান ব্যবসায়ী স্যার হরমাসজি নওরোজি মোডি লুগার্ডের বিশ্ববিদ্যালয়টির পরিকল্পনা করেছিলেন এবং এইচকেকে নির্মাণের জন্য $১৫০,০০০ এবং এইচকে $৩০,০০০ ডলার অন্যান্য ব্যয়ের জন্য অনুদান দেওয়ার প্রতিশ্রুতি দিয়েছিলেন।

## তথ্যসূত্র

বিষয়শ্রেণী:হংকং
বিষয়শ্রেণী:চীনের বিশ্ববিদ্যালয় ও কলেজ
বিষয়শ্রেণী:১৯১১-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৯১১-এ প্রতিষ্ঠিত বিশ্ববিদ্যালয় ও কলেজ
পিনাকা মাল্টি-ব্যারেল রকেট লঞ্চার

**পিনাকা** হল ভারতে উৎপাদিত মাল্টিপল রকেট লঞ্চার এবং এটি ভারতীয় সেনাবাহিনীর জন্য প্রতিরক্ষা গবেষণা ও উন্নয়ন সংস্থা (ডিআরডিও) দ্বারা বিকাশিত করা হয়। ব্যবস্থার সর্বাধিক পরিসীমা মার্ক-১ এর জন্য ৪০ কিলোমিটার ও মার্ক-১ এর বর্ধিত সংস্করণের জন্য ৬০ কিমি এবং এটি ৪৪ সেকেন্ডের মধ্যে ১২ টি এইচ রকেটের একটি সালভো ফায়ার করতে সক্ষম। দ্রুতগতিতে পরিবহনের জন্য ব্যবস্থাটি একটি ট্র্যাট্রা ট্রাকে মাউন্ট করা হয়। পিনাকা কার্গিল যুদ্ধের সময় পরিষেবা প্রদান করে, যেখানে এটি পর্বতের শীর্ষে শত্রুদের অবস্থানকে নিষ্ক্রিয় করতে সফল হয়। এর পর থেকে এটি ভারতীয় সেনাবাহিনীতে বিপুল সংখ্যায় অন্তর্ভুক্ত হয়।

২০১৪ সালের হিসাবে, প্রতি বছর প্রায় ৫,০০০ টি ক্ষেপণাস্ত্র উৎপাদিত হচ্ছে, যখন উন্নততর সংস্করণটি বর্ধিত পরিসীমা ও যথাযথতার সাথে উন্নয়নশীল রয়েছে।

ব্যবস্থার একটি আপগ্রেডেড নির্দেশিত ক্ষেপণাস্ত্র সংস্করণ ২০১৯ সালে ৯০ কিলোমিটারেরও বেশি পরিসীমা সহ পরীক্ষামূলকভাবে উৎক্ষেপিত হয়।

## উন্নয়ন
ভারতীয় সেনাবাহিনী রুশ বিএম-২১ গ্রেড লঞ্চার পরিচালনা করে। ভারতীয় সেনাবাহিনীর দীর্ঘ পরিসীমার আর্টিলারি ব্যবস্থার প্রয়োজনীয়তার প্রতিক্রিয়া হিসাবে ১৯৮১ সালে ভারতের প্রতিরক্ষা মন্ত্রক দুটি আত্মবিশ্বাস নির্মাণ প্রকল্প অনুমোদন করে। ১৯৯৪ সালের পর থেকে প্রতি বছর একটি রেজিমেন্টের পরিকল্পিত আনয়ন সহ সেনাবাহিনী ১৯৮৩ সালের জুলাইয়ে ব্যবস্থার জন্য তাদের জেনারেল স্টাফের গুণগত আবশ্যকতা (জিএসকিউআর) প্রণয়ন করে। আশা করা হয়, এই ব্যবস্থাটি শেষ পর্যন্ত গ্রেডগুলি প্রতিস্থাপন করবে।

বাজেটে ২৬.৪৭ কোটি টাকা অনুমোদনের  মাধ্যমে ১৯৮৬ সালের ডিসেম্বরে উন্নয়ন শুরু হয়। অনুমান করা হয়, এই ১৯৯২ সালের ডিসেম্বরে প্রকল্প শেষ হবে। পুনে ভিত্তিক ডিআরডিও পরীক্ষাগার যুদ্ধোপকরণ গবেষণা ও উন্নয়ন সংস্থা ব্যবস্থাটির উন্নয়নে নেতৃত্ব দিয়েছিল।

## নিয়োজিত

প্রতিটি পিনাকা রেজিমেন্টে তিনটি ব্যাটারি সহ ছয়টি পিনাকা লঞ্চার নিয়ে গঠিত; যার প্রত্যেকটি ৪৪ সেকেন্ডের ব্যবধানে ৪০ কিলোমিটারের ব্যাপ্তি সহ ১২ রকেট উৎক্ষেপণ করতে সক্ষম। এগুলি ছাড়াও, একটি রেজিমেন্টে সমর্থনযোগ্য যানবাহন, একটি রাডার ও একটি কমান্ড পোস্ট থাকে।

পিনাকাকে ভারতীয় সেনাবাহিনীর ফায়ার ফাইন্ডার রাডার ও সোয়াথি অস্ত্র সন্ধানের রাডার দ্বারা সম্মিলিত ভাবে পরিচালিত হবে, যার ২৮ টি অর্ডার করা হয়েছে। ভারতীয় সেনাবাহিনী ডিআরডিওর আর্টিলারি কমান্ড অ্যান্ড কন্ট্রোল সিস্টেমের (এসিসি) সাথে মিলিতভাবে তার সমস্ত আর্টিলারি ইউনিট নেটওয়ার্ক গঠন করেছে, যা একটি শক্তি গুণক হিসাবে কাজ করে।

## এমকে-২ এর উন্নয়ন

পিনাকা এমকে-২ পুনের আর্মেন্ট রিসার্চ অ্যান্ড ডেভলপমেন্ট ইস্টাব্লিশমেন্ট (এআরডিই); হায়দ্রাবাদের রিসার্চ সেন্টার ইমারত (আরসিআই); এবং হায়দ্রাবাদের প্রতিরক্ষা গবেষণা ও উন্নয়ন পরীক্ষাগার (ডিআরডিএল) দ্বারা নির্মাণ করা হয়। নেভিগেশন, গাইডেন্স ও কন্ট্রোল কিটে সজ্জিত গাইডেড পিনাকা নামে পরিচিত মার্ক-২ এর একটি সংস্করণ ক্ষেপণাস্ত্রের পরিসীমা বৃদ্ধি ও নির্ভুলতার যথেষ্ট উন্নয়ন ঘটিয়েছে। ক্ষেপণাস্ত্রটির সর্বাধিক পরিসীমা ৬০ কিলোমিটার থেকে ৭৫ কিলোমিটারের মধ্যে অনুমান করা হচ্ছে।

## ব্যবহারকারী

;
* ভারতীয় সেনাবাহিনী

## তথ্যসূত্র

বিষয়শ্রেণী:ভারতীয় সেনাবাহিনী
বিষয়শ্রেণী:প্রতিরক্ষা গবেষণা ও উন্নয়ন সংস্থা
বিষয়শ্রেণী:একাধিক রকেট উৎক্ষেপক
আখতার আলি

**আখতার আলী** ( উর্দু : اختر علی) (৫ই জুলাই ১৯৩৯ - ২০শে ফেব্রুয়ারি ২০২১), একজন প্রাক্তন ভারতীয় টেনিস খেলোয়াড়। তিনি ১৯৫৮ থেকে ১৯৬৪ সাল পর্যন্ত একটানা ভারতীয় ডেভিস কাপ দলের সদস্য ছিলেন এবং ২০০৮ সালে ভারতীয় ডেভিস কাপের নন-প্লেয়িং অধিনায়ক ছিলেন। 

খেলা ছাড়ার পরে তিনি কোচিংয়ের দিকে মনোনিবেশ করেন এবং রমেশ কৃষ্ণান, বিজয় অমৃতরাজ, আনন্দ অমৃতরাজ এবং লিয়েন্ডার পেজের মতো খেলোয়াড়দের প্রশিক্ষণ দেন। তিনি প্রাক্তন জাতীয় টেনিস চ্যাম্পিয়ন জিশান আলি, নীলোফার আলী ও জরীন দেসাই-য়ের বাবা ।

আখতার আলী সাউথ ক্লাবে জুনিয়র উন্নয়ন কর্মসূচি শুরু করেন। এখানে প্রশিক্ষণার্থীদের তিনটি বিভাগে বিভক্ত করা হয়েছিল - অনূর্ধ্ব -১৪,, অনূর্ধ্ব -১৬ এবং অনূর্ধ্ব -১৮। 

আখতার আলি ৮১ বছর বয়সে ২০২১ সালের ৭ই ফেব্রুয়ারি মারা যান। 

## সম্মাননা ও স্বীকৃতি
২০০০ সালে লন টেনিসে সাফল্যের জন্যে তিনি অর্জুন পুরস্কার জয় করেন 

## তথ্যসূত্র

বিষয়শ্রেণী:অর্জুন পুরস্কার প্রাপক
বিষয়শ্রেণী:১৯৩৯-এ জন্ম
বিষয়শ্রেণী:ভারতীয় পুরুষ টেনিস খেলোয়াড়
বিষয়শ্রেণী:২০২১-এ মৃত্যু
ব্যাটেলশিপ

**ব্যাটেলশিপ** হল বড় ক্যালিবার বন্দুক নিয়ে গঠিত একটি প্রধান ব্যাটারি সহ বড় সাঁজোয়া যুদ্ধজাহাজ। ১৯ শতকের শেষ থেকে ২০ শতকের শুরুতে ব্যাটেলশিপ ছিল সবচেয়ে শক্তিশালী যুদ্ধজাহাজ এবং ব্যাটেলশিপকে কেন্দ্র করে গঠিত নৌবহরমূহ বেশ কয়েক দশক ধরে সমুদ্র কমান্ড মতবাদের অংশ ছিল। দ্বিতীয় বিশ্বযুদ্ধের সময়কালে, ব্যাটেলশিপের গুরুত্ব অন্যান্য জাহাজের মতো হ্রাস পায়, প্রাথমিকভাবে ছোট ও দ্রুতগামী ডেস্ট্রয়ার, স্টেলথ ডুবোজাহাজ এবং বহুমুখী বিমানবাহী রণতরী নৌযুদ্ধের ক্ষেত্রে আরও বেশি কার্যকর হতে শুরু করে। কয়েকটি ব্যাটেলশিপ ফায়ার সাপোর্ট জাহাজ ও নির্দেশিত ক্ষেপণাস্ত্র প্ল্যাটফর্ম হিসাবে পুনঃপ্রেরণ করা হয়, দ্বিতীয় বিশ্বযুদ্ধের পরে কয়েকটি দেশ ব্যাটেলশিপ বজায় রেখেছিল, তবে সর্বশেষ ব্যাটেলশিপটি শীতল যুদ্ধের শেষের দিকে বাতিল হয়ে যায়।

*ব্যাটেলশিপ* শব্দটি ১৮৮০-এর দশকের শেষের দিকে আনুষ্ঠানিকভাবে এক ধরনের লোহাঘাতী যুদ্ধজাহাজের বর্ণনা করতে ব্যবহার করা হয়, এখন ইতিহাসবিদরা তাকে প্রাক-ভয়ঙ্কর ব্যাটেলশিপ হিসাবে অভিহিত করেন। যুক্তরাজ্যের রয়্যাল নেভিতে ১৯০৬ সালে পরিষেবায় নিযুক্ত এইচএমএস ''ড্রেডনট'' ব্যাটেলশিপের নকশায় একটি বিপ্লবের সূচনা করে। পরবর্তীকালে এইচএমএস *ড্রেডনট* দ্বারা প্রভাবিত ব্যাটেলশিপের নকশাসমূহ "ড্রেডনটস" হিসাবে উল্লেখ করা হয়, যদিও শব্দটি অবশেষে অপ্রচলিত হয়ে ওঠে, যেহেতু তারা সাধারণ ব্যবহারে একমাত্র ব্যাটেলশিপের ধরন হয়ে ওঠে।

ব্যাটেলশিপ নৌ আধিপত্য ও জাতীয় শক্তির প্রতীক ছিল এবং কয়েক দশক ধরে ব্যাটেলশিপ কূটনীতি ও সামরিক কৌশল উভয়েরই প্রধান কারণ ছিল। ব্যাটেলশিপের নির্মাণে একটি বৈশ্বিক অস্ত্রের লড়াই ১৮৯০-এর দশকে ইউরোপে শুরু হয় এবং ১৯০৫ সালে সুসিমার নির্ধারিত যুদ্ধে সমাপ্ত হয়, যার ফলাফলটি এইচএমএস *ড্রেডনট*কের নকশাকে উল্লেখযোগ্যভাবে প্রভাবিত করে। ১৯০৬ সালে *ড্রেডনট*-এর সূচনা একটি নতুন অস্ত্রের লড়াই শুরু করে। ইস্পাত নির্মিত ব্যাটেলশিপসমূহের মধ্যে তিনটি প্রধান বহর কর্মকাণ্ড ঘটে: ১৯০৪ সালে হলুদ সাগরের যুদ্ধে দীর্ঘ পরিসরের বন্দুক দ্বন্দ্ব, ১৯০৫ সালে নিষ্পত্তিমূলক সুশিমার যুদ্ধ (রুশ–জাপান যুদ্ধের সময় উভয়) এবং প্রথম বিশ্বযুদ্ধের সময় ১৯১৬ সালে নিষ্পত্তিহীন জুটল্যান্ডের যুদ্ধ। জুটল্যান্ড বৃহত্তম নৌযুদ্ধ ও যুদ্ধে ড্রেডনটসমূহের একমাত্র পূর্ণ মাত্রার সংঘাত ছিল, এটি মূলত ব্যাটেলশিপের মাধ্যমে যুদ্ধ করা নৌ-ইতিহাসের শেষ বড় লড়াই।

## তথ্যসূত্র

## বহিঃসংযোগ

* দ্বিতীয় বিশ্বযুদ্ধের সাতটি ব্যাটেলশিপের সক্ষমতা তুলনা
* দ্বিতীয় বিশ্বযুদ্ধ পরবর্তী প্রস্তাবিত ব্যাটেলশিপ নকশার তুলনা
* কালপঞ্জির রেখাচিত্র সহ মার্কিন যুক্তরাষ্ট্রের ব্যাটেলশিপের উন্নয়ন
* পরিবহন আলোকচিত্র সংগ্রহে ব্যাটেলশিপ – ওয়াশিংটন বিশ্ববিদ্যালয় গ্রন্থাগার

বিষয়শ্রেণী:ব্যাটেলশিপ
বিষয়শ্রেণী:জাহাজের ধরন
বাংলাদেশ গবেষণা ও শিক্ষা নেটওয়ার্ক

**বাংলাদেশ গবেষণা ও শিক্ষা নেটওয়ার্ক** (বিডিরেন) উন্নততর গবেষণা সক্ষমতা অর্জনের জন্য বাংলাদেশের বিশ্ববিদ্যালয়গুলির মধ্যে একটি সমবায় নেটওয়ার্ক গড়ে তোলার লক্ষ্যে বিশ্ববিদ্যালয় মঞ্জুরি কমিশন কর্তৃক পরিচালিত একটি শিক্ষামূলক প্রকল্প।

## ইতিহাস
বাংলাদেশ শিক্ষা ও গবেষণা নেটওয়ার্ক ২০০৯ সালে প্রতিষ্ঠিত হয়েছিল, এবং এর একটি ট্রাস্ট ২০১৯ সালে প্রতিষ্ঠিত হয়েছিল। ট্রাস্টের সদস্য হিসাবে ৭৮ টি বেসরকারী এবং রাষ্ট্রীয় মালিকানাধীন বিশ্ববিদ্যালয় রয়েছে। বাংলাদেশ সরকার এবং বিশ্ব ব্যাংকের অর্থায়নে প্রকল্পটি পরিচালিত হয়। অর্থায়ন করা হয়। নেটওয়ার্কের কেন্দ্রীয় কার্যালয়টি ঢাকার শের-ই-বাংলা নগরের আগরগাঁওয়ে অবস্থিত ইউজিসি প্রাঙ্গণে অবস্থিত।

## আরও দেখুন
* বিশ্ববিদ্যালয় মঞ্জুরী কমিশন (বাংলাদেশ)

## তথ্যসূত্র

বিষয়শ্রেণী:ঢাকা ভিত্তিক সংগঠন
বিষয়শ্রেণী:২০০৯-এ বাংলাদেশে প্রতিষ্ঠিত
বিষয়শ্রেণী:বাংলাদেশের বিদ্বৎসমাজ
বিষয়শ্রেণী:বাংলাদেশের শিক্ষাব্যবস্থা
বিষয়শ্রেণী:বাংলাদেশের শিক্ষা গবেষণা প্রতিষ্ঠান
রোনাল্দ আরাউহো

রোনাল্দ ফ্রেদেরিকো আরাউহো দা সিলভা (জন্মঃ ৭ মার্চ, ১৯৯৯) একজন উরুগুইয়ান পেশাদার ফুটবলার যিনি স্পেনীয় লা লিগার দল বার্সেলোনা এবং উরুগুয়ে জাতীয় দলের হয়ে সেন্টার ব্যাক হিসেবে খেলেন।

## পরিসংখ্যান
### ক্লাব

### আন্তর্জাতিক

## সম্মাননা
### ক্লাব
;বার্সেলোনা
* কোপা দেল রেই: ২০২০–২১

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৯৯-এ জন্ম
বিষয়শ্রেণী:লা লিগার খেলোয়াড়
বিষয়শ্রেণী:ফুটবল ক্লাব বার্সেলোনার খেলোয়াড়

বিষয়শ্রেণী:উরুগুয়েয়ীয় প্রবাসী ফুটবলার
বিষয়শ্রেণী:উরুগুয়ের পুরুষ আন্তর্জাতিক ফুটবলার
বিষয়শ্রেণী:উরুগুয়ের আন্তর্জাতিক যুব ফুটবলার
বিষয়শ্রেণী:উরুগুয়ের অনূর্ধ্ব-২০ আন্তর্জাতিক ফুটবলার
বিষয়শ্রেণী:উরুগুয়েয়ীয় প্রথম বিভাগের খেলোয়াড়
বিষয়শ্রেণী:২০২২ ফিফা বিশ্বকাপের খেলোয়াড়
বিষয়শ্রেণী:২০২১ কোপা আমেরিকার খেলোয়াড়
বিষয়শ্রেণী:ক্লাব আতলেতিকো রেন্তিস্তাসের খেলোয়াড়
বিষয়শ্রেণী:ফুটবল ক্লাব বার্সেলোনা আতলেতিকের খেলোয়াড়
বিষয়শ্রেণী:২০২৪ কোপা আমেরিকার খেলোয়াড়
বিষয়শ্রেণী:পুরুষ ফুটবল রক্ষণভাগের খেলোয়াড়
বিষয়শ্রেণী:স্পেনে প্রবাসী পুরুষ ফুটবলার
বিষয়শ্রেণী:উরুগুয়েয়ীয়_পুরুষ_ফুটবলার
সৌরভ পাঁজা

**সৌরভ পাঁজা** (জন্ম: ১৫ই মার্চ, ১৯৭৭) একজন প্রাক্তন ভারতীয় টেনিস খেলোয়াড়।

সৌরভ ক্যারিয়ারের উচ্চতর এটিপি সিঙ্গেল র‌্যাঙ্কিং রয়েছে 8 জুলাই 1999 এ 12 টি অর্জন করেছে। তাঁর ক্যারিয়ারের উচ্চতর এটিপি ডাবলস র‌্যাঙ্কিং রয়েছে 10 জুলাই 2000-এ প্রাপ্ত 290 

সৌরভ শ্রীনাথ প্রহ্লাদের সাথে ২০০০ গোল্ড ফ্লেক ওপেনের  পুরুষদের দ্বৈত বিভাগে ফাইনালে পৌঁছেছিলেন।

## তথ্যসূত্র

বিষয়শ্রেণী:ভারতীয় পুরুষ টেনিস খেলোয়াড়
বিষয়শ্রেণী:জীবিত ব্যক্তি
বিষয়শ্রেণী:১৯৭৭-এ জন্ম
বিষয়শ্রেণী:কলকাতার ক্রীড়াবিদ
কাল্লা, আসানসোল

**কাল্লা**  হল ভারতীয় রাজ্য  পশ্চিমবঙ্গ এর পশ্চিম বর্ধমান জেলার  আসানসোল এর একটি অঞ্চল। এটি আসানসোল পৌরসংস্থা দ্বারা পরিচালিত। 

## ভূগোল

### অবস্থান
কাল্লা অবস্থিত  ।

## পরিবহন
ইসিএল সেন্ট্রাল হাসপাতাল ডোমোহনী রোডে অবস্থিত এবং জাতীয় হাইওয়ে ১৯ এর নিকটে রয়েছে।

## স্বাস্থ্যসেবা
কাল্লায় পূর্ব কোলফিল্ডের সেন্ট্রাল হাসপাতাল ৪৫০ বিছানা নিয়ে কাজ করে। 

## তথ্যসূত্র

বিষয়শ্রেণী:উইকিউপাত্তে স্থানাঙ্ক আছে
১১০ নং ওয়ার্ড, কলকাতা পৌরসংস্থা

**ওয়ার্ড নং ১১০, কলকাতা  পৌরসংস্থা** ভারতের পশ্চিমবঙ্গ রাজ্যের কলকাতা পৌরসংস্থার বরো নং ১১ এর একটি প্রশাসনিক বিভাগ। এটি  দক্ষিণ কলকাতার  গড়িয়া ( বৈষ্ণবঘাটা পাটুলি টাউনশিপ- কানুনগো পার্ক- শ্রীরামপুর-প্রণব নগর-বৃজি- ঢালাই ব্রীজ )  অঞ্চল নিয়ে গঠিত।

## ভূগোল
ওয়ার্ড নং ১১০ এর উত্তরে পূর্ব মেট্রোপলিটন বাইপাস এবং ইএম বাইপাস লিংক দিয়ে সীমাবদ্ধ; পূর্ব রেললাইন দিয়ে পূর্ব দিকে; দক্ষিণে প্রণবানন্দ রোডে (টালির নালা); এবং পশ্চিমে রাজা সুবোধ চন্দ্র মল্লিক রোড। 

ওয়ার্ডটি কলকাতা পুলিশের পাটুলি থানা পরিবেশন করে।   

পাটুলি মহিলা থানা দক্ষিণ শহরতলির বিভাগের অধীনস্থ সমস্ত পুলিশ থানাগুলির  অর্থাৎ নেতাজি নগর, যাদবপুর, কসবা, রিজেন্ট পার্ক, বাঁশদ্রোণী, গড়ফা এবং পাটুলি -র  এখতিয়ার আছে ।

## নির্বাচনের ফলাফল
ওয়ার্ডটি একটি সিটি মিউনিসিপাল কর্পোরেশন কাউন্সিলের নির্বাচনী অঞ্চল গঠন করে এবং যাদবপুর বিধানসভা কেন্দ্র একটি অংশ । 

## তথ্যসূত্র

বিষয়শ্রেণী:কলকাতা পৌরসংস্থার ওয়ার্ড
বিষয়শ্রেণী:উইকিউপাত্তে স্থানাঙ্ক আছে
স্বভাবীকৃত সংখ্যা

ফলিত গণিত ক্ষেত্রে **স্বভাবীকৃত সংখ্যা** বলতে এমন একটি সংখ্যাকে বোঝায়, যেটিকে বৈজ্ঞানিক অঙ্কপাতনে এমনভাবে লেখা হয়, যাতে সার্থক অংশের দশমিক বিন্দুর আগে একটিমাত্র অশূন্য দশমিক অঙ্ক থাকে। অতএব, একটি বাস্তব সংখ্যাকে যখন স্বভাবীকৃত বৈজ্ঞানিক অঙ্কপাতনে লেখা হয়, তখন সেটি নিম্নোক্ত রূপ ধারণ করে:
:\pm d_0 . d_1 d_2 d_3 \dots \times 10^n

যেখানে *n* একটি পূর্ণসংখ্যা, d_0, d_1, d_2, d_3, \ldots, হল দশভিত্তিক সংখ্যাব্যবস্থার অঙ্ক, এবং d_0 শূন্য নয়। অর্থাৎ অগ্রগামী অঙ্কটি তথা সর্ববামে অবস্থিত অঙ্কটি অশূন্য এবং এর ঠিক পরেই দশমিক বিন্দুটি অবস্থিত। আরও সরল ভাষায় বললে, একটি সংখ্যাকে তখনই *স্বভাবীকৃত* বলা হয়, যখন সেটিকে *a* × 10*n* রূপে লেখা হয়, যেখানে ১ ≤ *a* 9.18082 \times 10^2,

আবার,  সংখ্যাটির স্বভাবীকৃত রূপ হলঃ
:-5.74012 \times 10^{-3}.

এ থেকে পরিষ্কার যে যেকোনও বাস্তব সংখ্যাকেই স্বভাবীকৃত করা সম্ভব।

## অন্যান্য ভিত্তি
যদি কোনও সংখ্যা দশভিত্তিক না হয়ে অন্য কোনও ভিত্তি অনুযায়ী গণনা করা হয়, তাহলেও একই সংজ্ঞা প্রযোজ্য হবে।

*b* ভিত্তিতে একটি স্বভাবীকৃত সংখ্যার নিম্নলিখিত রূপ হবে:
:\pm d_0 . d_1 d_2 d_3 \dots \times b^n,

এক্ষেত্রেও d_0 \neq 0, এবং d_0, d_1, d_2, d_3, \ldots, হল 0 ও b - 1-এর মধ্যবর্তী কিছু অঙ্ক।

বহু পরিগণক ব্যবস্থায় (কম্পিউটার সিস্টেম), দ্বি-আঙ্কিক ভাসমান-বিন্দু (Binary floating-point) সংখ্যাগুলিকে অভ্যন্তরীণভাবে তাদের স্বভাবীকৃত রূপে উপস্থাপন করা হয় (এ ব্যাপারে বিস্তারিত জানার জন্য স্বাভাবিক সংখ্যা (পরিগণন) নিবন্ধটি দেখুন)। যদিও বিন্দুটি *ভাসমান* হিসেবে বর্ণনা করা হয়, তথাপিও একটি স্বভাবীকৃত ভাসমান-বিন্দু সংখ্যার জন্য বিন্দুটির অবস্থান স্থিরীকৃত থাকে, এবং  ঘাতের মানের বিভিন্নতা দিয়ে চলন প্রতিফলিত হয়।

## আরও দেখুন
*সার্থক অংশ 

## তথ্যসূত্র

বিষয়শ্রেণী:পরিগণক অঙ্কশাস্ত্র
উচ্চারণ

[থাম্ব| ২০০×২০০পিক্সেল|[ফুসফুস তাড়িত বাতাস মুখবিবরের বিভিন্ন অংশে বাঁধা পেয়ে ভিন্ন ভিন্ন ধ্বনির সৃষ্টি করে।]]
**উচ্চারণ** (সং. উৎ + √ চারি + অন) হল কথা বলার রীতি বা ভঙ্গী। নির্দিষ্ট কোন অঞ্চলের ভাষায় একটি শব্দ বা কথা বলার ক্ষেত্রে ব্যবহৃত আওয়াজের যে (সম্মতি বা শর্তাধীনে অধিষ্ঠিত / agreed-upon) অনুক্রম বা পরম্পরা তাকে উচ্চারণ (“সঠিক উচ্চারণ”) বলা যেতে পারে অথবা কোনও নির্দিষ্ট ব্যক্তি যেভাবে কথা বলেন সহজ কথায় তাই উচ্চারণ।

কোন শব্দের বানান ঐ শব্দকে নির্দেশ করলেও তা শব্দটির উচ্চারণকে নির্ধারণ করে না। বিতর্কিত বা ব্যাপকহারে ভুল উচ্চারিত শব্দসমূহের উচ্চারণ তাদের উৎস থেকে যাচাই করে নেওয়া হয়। যেমন:- সম্প্রতি গ্রাফিকস ইন্টারচেঞ্জ ফরমেটের (GIF) আবিষ্কারক *Gif*কে *Jif* উচ্চারণ করতে বলেছেন।

শৈশবে সাংস্কৃতিক উন্মেষের ব্যপ্তিকাল, বক্তার বর্তমান আবাসস্থল, কন্ঠস্বর বা বাকযন্ত্রের অসঙ্গতি-অসুখ , বক্তার সামাজিক শ্রেণী, নৃগোষ্ঠী কিংবা শিক্ষার ন্যায় বহু কারণভেদে দল বা ব্যক্তি বিশেষে একই শব্দ বিভিন্নভাবে বলা হয়ে থাকতে পারে।

## ভাষাতাত্ত্বিক পরিভাষা
স্বন বা বাগধ্বনি (Phone) হচ্ছে মানুেষর কণ্ঠ থেকে উচ্চারিত ধ্বনি। অক্ষরকে বাগধ্বনির এককরূপে গণ্য করা হয়। ভাষাবিজ্ঞানের যে শাখায় এটি আলোচনা করা হয় তা হল ধ্বনিবিজ্ঞান (phonetics)। যে সব ক্ষুদ্রতম ধ্বনিগত একেকর মধ্যে পারস্পরিক স্বনিস্বীয় বা মূলধ্বনিগত বিরোধ থাকে সেই ধ্বনিগত এককগুলোর প্রতিটিই এক একটি স্বনিম (Phoneme)।
সহজভাবে অর্থের পার্থক্য সৃষ্টিকারী ক্ষুদ্রতম ধ্বনিগত এককই স্বনিম। যেমন:- কাল ও খাল শব্দদুটিতে শুধু *[[ক]]* এবং *[[খ]]* এর জন্য অর্থের পার্থক্য ঘটেছে। তাই *ক* ও *খ* এখানে স্বনিম। স্বন এবং স্বনিম স্বনিম-বিজ্ঞান (phonemics) বা ধ্বনিতত্ত্বে (phonology) আলোচনা করা হয়। সুস্পষ্ট উচ্চারণের অংশ হিসেবে বাগধ্বনিকে সচরাচর আন্তর্জাতিক ধ্বনিমূলক বর্ণমালার (IPA) মাধ্যমে বর্ণনা তথা প্রতিবর্ণীকরণ করা হয়।

## তথ্যসূত্র

## বহিঃসংযোগ
* 

বিষয়শ্রেণী:ভাষাবিজ্ঞান
বিষয়শ্রেণী:ধ্বনিবিজ্ঞান
বিষয়শ্রেণী:কথন
বিষয়শ্রেণী:অভিধানতত্ত্ব
বিষয়শ্রেণী:অভিধানবিজ্ঞান
সের্হি সিদোরচুক

**সের্হি অলেকসান্দ্রোভিচ সিদোরচুক** (, ; জন্ম: ২ মে ১৯৯১; **সের্হি সিদোরচুক** নামে সুপরিচিত) হলেন একজন ইউক্রেনীয় পেশাদার ফুটবল খেলোয়াড়। তিনি বর্তমানে ইউক্রেনের পেশাদার ফুটবল লিগের শীর্ষ স্তর ইউক্রেনীয় প্রিমিয়ার লিগের ক্লাব দিনামো কিয়েভ এবং ইউক্রেন জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় হিসেবে খেলে থাকেন।

২০০৮ সালে, সিদোরচুক ইউক্রেন অনূর্ধ্ব-১৮ দলের হয়ে ইউক্রেনের বয়সভিত্তিক পর্যায়ে অভিষেক করেছিলেন। প্রায় ৪ বছর যাবত ইউক্রেনের বয়সভিত্তিক দলের হয়ে খেলার পর, তিনি ২০১৩ সালে ইউক্রেনের হয়ে আন্তর্জাতিক পর্যায়ে অভিষেক করেছেন; ইউক্রেনের জার্সি গায়ে তিনি এপর্যন্ত ৪০ ম্যাচে ৩টি গোল করেছেন। তিনি ইউক্রেনের হয়ে এপর্যন্ত ২টি উয়েফা ইউরোপীয় চ্যাম্পিয়নশিপে (২০১৬ এবং ২০২০) অংশগ্রহণ করেছেন। দলগতভাবে, সিদোরচুক এপর্যন্ত ১১টি শিরোপা জয়লাভ করেছেন, যার সবগুলো দিনামো কিয়েভের হয়ে জয়লাভ করেছেন।

## প্রারম্ভিক জীবন
সের্হি অলেকসান্দ্রোভিচ সিদোরচুক ১৯৯১ সালের ২রা মে তারিখে ইউক্রেনের জাপরিঝিয়ায় জন্মগ্রহণ করেছেন এবং সেখানেই তার শৈশব অতিবাহিত করেছেন।

## তথ্যসূত্র

## বহিঃসংযোগ
* 
* 
* 
* 
* 
* 
* 
* 

বিষয়শ্রেণী:১৯৯১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ফুটবল ক্লাব দিনামো কিয়েভের খেলোয়াড়
বিষয়শ্রেণী:ইউক্রেনীয় ফুটবলার
বিষয়শ্রেণী:উয়েফা ইউরো ২০১৬-এর খেলোয়াড়
বিষয়শ্রেণী:উয়েফা ইউরো ২০২০-এর খেলোয়াড়
বিষয়শ্রেণী:ইউক্রেনীয় প্রিমিয়ার লিগের খেলোয়াড়
বিষয়শ্রেণী:ইউক্রেনের পুরুষ আন্তর্জাতিক ফুটবলার
বিষয়শ্রেণী:ইউক্রেনের আন্তর্জাতিক যুব ফুটবলার
বিষয়শ্রেণী:উয়েফা ইউরো ২০২৪-এর খেলোয়াড়
বিষয়শ্রেণী:পুরুষ ফুটবল মধ্যমাঠের খেলোয়াড়
বিষয়শ্রেণী:রয়্যাল ফুটবল ক্লাব ভেস্টারলোর খেলোয়াড়
বিষয়শ্রেণী:বেলজীয় প্রো লিগের খেলোয়াড়
রেজাখানি ব্যাঙ

রাওরচেটিস রেজাখানি উত্তর-পূর্ব বাংলাদেশের ক্রিপ্টিক বুশ ব্যাঙের একটি নতুন প্রজাতি। ব্যাঙটি নামকরণ করা হয়েছে বিশিষ্ট পাখি বিশেষজ্ঞ ও বন্যজীবন সংরক্ষণবিদ মোহাম্মদ আলী রেজা খানের  সম্মানে। সংযুক্ত আরব আমিরাত বিশ্ববিদ্যালয়ের জীববিজ্ঞানের অধ্যাপক সাবির বিন মুজাফফারের সহায়তায় ঢাকার জগন্নাথ বিশ্ববিদ্যালয় থেকে দুই বাংলাদেশি গবেষক (হাসান আল রাজি ছায়ান এবং মারজান মারিয়া) গবেষণা, সংগ্রহ এবং সনাক্তকরণের কাজগুলি করেছেন। নমুনাগুলি শহিদ রফিকের বিশেষ নমুনা সংগ্রহ, প্রাণিবিদ্যা বিভাগ,  জগন্নাথ বিশ্ববিদ্যালয়ে জমা আছে।  

## তথ্যসূত্র

Al-Razi, H., Maria, M. and Muzaffar, S.B., 2020. A new species of cryptic Bush frog (Anura, Rhacophoridae, Raorchestes) from northeastern Bangladesh. *ZooKeys*, *927*, p.&nbsp;127.

https://www.thedailystar.net/backpage/news/bangladeshi-researchers-discover-new-frog-1875982

বিষয়শ্রেণী:২০২০-এ বর্ণিত উভচর
বিষয়শ্রেণী:বাংলাদেশের ব্যাঙ
কিসুমু

থাম্ব|281x281পিক্সেল|কাছের পাহাড় থেকে দেখা কিসুমু শহর
**কিসুমু** কেনিয়ার তৃতীয় বৃহত্তম নগরী (রাজধানী নাইরোবি ও উপকূলীয় বন্দরনগরী মোম্বাসার পরে)। এটি ভিক্টোরিয়া হ্রদ অববাহিকা অঞ্চলের তৃতীয় বৃহত্তম নগরী (উগান্ডার কাম্পালা ও তানজানিয়ার মোয়াঞ্জা নগরীর পরে)।

কিসুমু থেকে অদূরে কোগেলো নামের একটি গ্রামে যুক্তরাষ্ট্রের ৪৪তম রাষ্ট্রপতি বারাক ওবামার পিতৃনিবাস।

সাংস্কৃতিকভাবে কিসুমু নগরীটি পূর্ব আফ্রিকার লুও ভাষাভাষী জাতির প্রধান বসতি। এটি কাভিরোন্দো অঞ্চলের স্থানীয় অধিবাসীদের জন্য প্রাক-ঔপনিবেশিক, ঔপনিবেশিক ও উত্তর-ঔপনিবেশিক আধুনিক যুগে এসেও সবচেয়ে গুরুত্বপূর্ণ পৌর কেন্দ্র ছিল। কেনিয়ার ইতিহাসের সবচেয়ে গুরুত্বপূর্ণ কিছু রাজনৈতিক ঘটনা কিসুমু শহরে ঘটে, যাদের মধ্যে ১৯৬৯ সালে কেনিয়ার প্রতিষ্ঠাতা রাষ্ট্রপতি জোমো কেনিয়াতা ও উপরাষ্ট্রপতি জারামোগি ওদিঙ্গার মধ্যকার রাজনৈতিক দ্বন্দ্বটি উল্লেখ্য।  রাজনৈতিক গুরুত্বের পাশাপাশি কিসুমু কেনিয়ার সবচেয়ে অগ্রগণ্য শিল্প ও বাণিজ্য কেন্দ্রগুলির একটি। বর্তমানে নগরীটির কেন্দ্র ও নিম্নাঞ্চলগুলির আধুনিকীকরণ কাজ চলছে যেখানে হ্রদ-পারস্থ এলাকার উন্নয়ন, মূল সড়কগুলির যানজট মুক্তকরণ, সড়কগুলিকে আরও পথচারীবান্ধব করে তোলা, ইত্যাদি কর্মকাণ্ড উল্লেখ্য। প্রাকৃতিক সৌন্দর্যের অধিকারী হওয়া সত্ত্বেও কিসুমু রাজধানী নাইরোবিতে অবস্থিত কেন্দ্রীয় সরকারের অবহেলা ও স্থানীয় রাজনীতিবিদ নেতাদের অদক্ষ নেতৃত্বের কারণে ক্ষতিগ্রস্ত হয়েছে।

প্রশাসনিকভাবে কিসুমু কেনিয়ার কিসুমু কাউন্টির রাজধানী নগরী। ২০১৯ সালের কেনিয়া জনগণনা অনুযায়ী এখানে প্রায় ৪ লক্ষ লোকের বাস। কিসুমু কাউন্টির গ্রামীণ জনসংখ্যা ৭ লক্ষের কিছু বেশি। কিসুমু নগরীতেই কিসুমু কাউন্টির বেশিরভাগ পৌর অধিবাসী বাস করে। কিসুমু এর নৌপথ ও রেলপথের কারণে মোম্বাসা থেকে ভিক্টোরিয়া হ্রদ পর্যন্ত বাণিজ্যিক পথটির উপরে অবস্থিত একটি গুরুত্বপূর্ণ সংযোগস্থল এছাড়া এটি নিয়াঞ্জা ও পশ্চিমের প্রদেশগুলির কৃষিপণ্যের প্রধান বাজারকেন্দ্র। এটি পশ্চিম কেনিয়ার বৃহত্তম ও সর্বাধিক গুরুত্বপূর্ণ নগরী। এটি পশ্চিম কেনিয়ার মহাহ্রদ অঞ্চলটির একটি বাণিজ্য ও পরিবহন কেন্দ্র হিসেবে কাজ করে। কিসুমু আন্তর্জাতিক বিমানবন্দর থেকে নাইরোবি ও মোম্বাসাতে নিয়মিত উড্ডয়নের সুবিধা রয়েছে। মোয়াঞ্জা সম্প্রতি এটিকে জনসংখ্যায় ছাড়িয়ে গেলেও এখনও এটি বৃহত্তর ভিক্টোরিয়া হ্রদ অঞ্চলের দ্বিতীয় গুরুত্বপূর্ণ নগরী (কাম্পালার পরে)।

কিসুমু নগরীটির আদি নাম পোর্ট ফ্লোরেন্স। এটিকে ১৯০১ সালে উগান্ডা রেলব্যবস্থার একটি অন্তর্দেশীয় অন্তিম রেলস্টেশন হিসেবে প্রতিষ্ঠা করা হয়। ১৯৮০ ও ১৯৯০-এর দশকে বাণিজ্যে স্থবিরতা দেখা দিলেও ইদানিং তেল রপ্তানিকে ঘিরে শহরটির আবারও সমৃদ্ধি হচ্ছে।

কিসুমু শহরটি কেনিয়ার রাজধানী নাইরোবি থেকে প্রায় ৩২০ কিলোমিটার উত্তর-পশ্চিমে ভিক্টোরিয়া হ্রদের তীরে সমুদ্র সমতল থেকে ১১৩১ মিটার উচ্চতায় অবস্থিত। আরও সঠিকভাবে এটি ভিক্টোরিয়া হ্রদ থেকে প্রসারিত একটি দীর্ঘ, অগভীর বাহু উইনাম উপসাগরের তীরে অবস্থিত। কিসুমু বিষুবরেখার মাত্র ২৪ কিলোমিটার দক্ষিণে অবস্থিত হলেও সমুদ্র সমতল থেকে উচ্চতার জন্য এখানকার জলবায়ু মৃদু। এখান থেকে মোটরগাড়িতে মাত্র চার ঘন্টা দূরত্বে অবস্থিত কেনিয়ার বিখ্যাত মাসাই মারা সাফারি উদ্যানে প্রবেশ করা যায়। কিসুমু মহানগর অঞ্চলে মাসেনো, কোন্দেলে ও আহেরো শহরতলী ও উপশহরগুলি অবস্থিত।

## তথ্যসূত্র

বিষয়শ্রেণী:কেনিয়ার শহর
ফেব্রুয়ারি ১৯৭২

**ফেব্রুয়ারি ১৯৭২**-এ বিশ্বব্যাপী সংঘটিত ঘটনার সংক্ষিপ্ত-সার।

## ঘটনাবলী
### ১০ ফেব্রুয়ারি ১৯৭২ ([[সোমবার]])
* আমীর-শাসিত রাস আল খাইমাহ সংযুক্ত আরব আমিরাতে যোগদান করে।

## জন্ম
### ৮ ফেব্রুয়ারি ১৯৭২ ([[শনিবার]])
* আমেরিকান পেশাদার কুস্তিগির পল রান্ডাল উইট জুনিয়র (বিগ শো)'এর জন্ম।

## মৃত্যু
### ২ ফেব্রুয়ারি ১৯৭২ ([[বুধবার]])
* মার্কিন কবি এবং ঔপন্যাসিক নাতালি বার্নি মৃত্যুবরণ করেন।

## তথ্যসূত্র

বিষয়শ্রেণী:ফেব্রুয়ারি
বিষয়শ্রেণী:১৯৭২
মনুষ্যলয়া চন্দ্রিকা

**মনুষ্যলয়া চন্দ্রিকা** (मनुष्यालय चन्द्रिका) ১৬শ শতকে গার্হস্থ্য স্থাপত্যের বিষয়ে সংস্কৃত ভাষায় লিখিত একটি গ্রন্থ। বইটির লেখক থিরুমঙ্গলা নীলকন্ঠ মুসাথ। বইটি গার্হস্থ্য স্থাপত্যের মূল বিষয়গুলোর সারসংক্ষেপ যা তৎকালীন সময়ে আজকে যা ভারতের কেরালা নামে পরিচিত সেই অঞ্চলে ব্যাপকভাবে অনুসরণ করা হয়েছিল। কেরালার ঐতিহ্যবাহী স্থাপত্যের মৌলিক নিদর্শন হিসেবে এই রচনাটির জনপ্রিয়তা আধুনিক সময়েও অব্যাহত রয়েছে। প্রাচীন এ গ্রন্থটির শুরুতেই প্রশস্তিমূলক আবাহন অংশে ত্রিপ্রাঙ্গোড়, ত্রিক্কাণ্ডিয়ূর, আলাথিয়ূর প্রভৃতি মন্দিরের দেবদেবির উল্লেখ দেখে গ্রন্থটির প্রণেতা যে এসব মন্দিরের কাছাকাছি কোন স্থানের বাসিন্দা ছিলেন তা দৃঢ়ভাবেই অনুমান করা যায়। এছাড়াও হস্তিতত্ত্ব বিষয়ে লেখক *মাথাঙ্গালীলা* নামের এক গ্রন্থ রচনা করেছেন – এতদ্ভিন্ন তাঁর জীবন সম্পর্কে আর কিছুই জানা যায়নি।

বইটির দুইটি সংস্করণ রয়েছে। প্রথম সংস্করণটি *কোচি ভাষাপরিষ্করণ কমিটি* কর্তৃক ১৯২৮ সালে অধ্যায়ভিত্তিক কোন বিভাজন না করেই প্রকাশিত হয় যাতে ছিল ১৭০ টি শ্লোক। অপর সংস্করণটি ১৯৯৮ সালে কোচিন বিজ্ঞান ও প্রযুক্তি বিশ্ববিদ্যালয়ে একটি থিসিসের অতিরিক্ত অংশ হিসেব জমা পড়ে যেখানে একে মোট ২৪৬টি শ্লোকের সাতটি অধ্যায়ের মাধ্যমে উপস্থাপন করা হয়। প্রথম সংস্করণের ভূমিকায় ভাষ্যকার ১০৮০ মালয়ালম বর্ষে *পালোলি চোই বৈদিয়ার*কৃত ভাষ্য সহকারে একটি সংস্করণ প্রকাশিত হয়েছে বলে উল্লেখ করেছেন।

## বিষয়বস্তুর সারাংশ
মনুষ্যলয়া চন্দ্রিকা পুস্তকটিতে নিম্নোক্ত বিষয়গুলো বর্ণিত হয়েছে —

ক. গৃহ নির্মাণে উদ্দেশ্য ভূমি নির্বাচনে ক্ষেত্রে বিবেচ্য বিষয়াবলী

খ. মৌলিক অভিমুখ নির্ণয়ের কৌশল

গ. পরিমাপের বিভিন্ন একক

ঘ. নির্মিতব্য গৃহের মাত্রা গণনার পদ্ধতিসমূহ

ঙ. বিভিন্ন প্রকার গৃহের বর্ণনা (chathussalas)

চ. কড়িবর্গা ও অন্যান্য নির্মাণ সামগ্রী তৈরির ব্যবহারিক নির্দেশনাবলী।

## অনুবাদসমূহ
১. কে. পরমেশভর মেনন  (১৯২৮)। 
থ্রিশুরঃ কচি ভাষা পরিষ্করণ কমিটি। ২৯ আগস্ট, ২০১৬। (লেখা ও কথিত ভাষা মালায়ালাম)

২. সমগ্র বইটির ইংরেজি অনুবাদ একটি পিএইচডি থিসিস আকারে রয়েছে যা পি. রামকৃষ্ণান কর্তৃক ১৯৯৮ সালে কোচিন বিজ্ঞান ও প্রযুক্তি বিশ্ববিদ্যালয়ে জমা দেওয়া হয়। থিসিসটির শিরোনাম ছিল "কেরালার বিশেষ উল্লেখসহ গার্হস্থ্য ও অন্যান্য এলাকা সম্পর্কিত ভারতীয় গণিত।" থিসিসটি এখানে পাওয়া যাবে।''

৩. ২০১১ সালে মালায়ালাম ভাষায় আরেকটি অনুবাদ প্রকাশ করে ডি.সি বুকস। অনুবাদক ছিলেন চেরুবালি নারায়ন নামবুথিরি। 

৪. মনুষ্যলয়া চন্দ্রিকার হিন্দি অনুবাদ করেন শ্রী কৃষ্ণা যুগ্নু যা ভারানসীর চৌখাম্বা কৃষ্ণাদাস একাডেমি থেকে প্রকাশিত হয়৷

## তথ্যসূত্র

বিষয়শ্রেণী:ভারতের স্থাপত্য
ইসমাইল খান

**ইসমাইল খান** একজন বাংলাদেশী চিকিৎসক। তিনি একজন ফার্মাকোলজিস্ট এবং চট্টগ্রাম মেডিকেল বিশ্ববিদ্যালয়ের (চমেবি) প্রথম উপাচার্য ছিলেন। এই পদে নিয়োগ লাভের আগে তিনি ঢাকা মেডিকেল কলেজের (ঢামেক) উপাধ্যক্ষ এবং অধ্যক্ষ হিসেবে দায়িত্ব পালন করেন।

## প্রারম্ভিক জীবন ও শিক্ষা
ইসমাইল খান চট্টগ্রামের মিরসরাই উপজেলার মধ্যম মঘাদিয়া গ্রামে জন্মগ্রহণ করেন। তার বাবা মো. আকরাম খান ও মা হোসনে আরা বেগম।

তিনি মীরসরাই পাইলট উচ্চ বিদ্যালয় থেকে ১৯৭৫ সালে মাধ্যমিক ও ১৯৭৭ সালে চট্টগ্রাম কলেজ থেকে উচ্চমাধ্যমিক পাস করেন। তিনি চট্টগ্রাম মেডিকেল কলেজ (চমেক) থেকে ১৯৮৪ সালে এমবিবিএস ডিগ্রি লাভ করেন। তিনি বঙ্গবন্ধু শেখ মুজিব মেডিকেল বিশ্ববিদ্যালয় থেকে ফার্মাকোলজিতে এমফিল এবং অস্ট্রেলিয়ার নিউ সাউথ ওয়েলস বিশ্ববিদ্যালয় থেকে মেডিকেল এডুকেশনে (এমই) পোস্ট গ্রাজুয়েট ডিগ্রি অর্জন করেন।

## কর্মজীবন
ইসমাইল খান ১৯৮৮ সালে চট্টগ্রাম মেডিকেল কলেজে প্রভাষক হিসেবে শিক্ষকতা শুরু করেন। দেশের বিভিন্ন মেডিকেল কলেজ ছাড়াও তিনি মালয়েশিয়ার ইউনিভার্সিটি অব সায়েন্স এ তিন বছর শিক্ষকতা করেছেন। পাশাপাশি তিনি মালয়েশিয়ার সাইবারজায়া বিশ্ববিদ্যালয়ের একজন অতিথি অধ্যাপক।

কর্মজীবনে চিকিৎসা ও অধ্যাপনার পাশাপাশি ইসমাইল খান বিভিন্ন গুরুত্বপূর্ণ পদে দায়িত্ব পালন করেছেন। তিনি ঢাকা বিশ্ববিদ্যালয়ের সিনেট সদস্য ও চিকিৎসা অনুষদের নির্বাচিত ডিন, ঢাকা মেডিকেল কলেজের ফার্মাকোলজি বিভাগের প্রধান এবং মেডিকেল কলেজটির উপাধ্যক্ষ ও অধ্যক্ষ হিসেবে দায়িত্ব পালন করেন।

ইসমাইল খান ২০১৭ সালের ১৪ মে পরবর্তী চার বছরের জন্য চট্টগ্রাম মেডিকেল বিশ্ববিদ্যালয়ের প্রথম উপাচার্য হিসেবে দায়িত্বভার গ্রহণ করেন। ২০২১ সালে প্রথম মেয়াদ পূর্তির পর থেকে তিনি দ্বিতীয় মেয়াদে আরও চার বছরের জন্য বিশ্ববিদ্যালয়টির উপাচার্য পদে পুনঃনিয়োগ লাভ করেন। ২০২৪ সালের ২ সেপ্টেম্বর তিনি শারীরিক অসুস্থতার কারণ দেখিয়ে উপাচার্য পদ থেকে পদত্যাগ করেন।

## সদস্যপদ
ইসমাইল বিভিন্ন পেশাজীবী সংগঠনের সক্রিয় সদস্য। ছাত্রজীবনে তিনি চট্টগ্রাম মেডিকেল কলেজ ছাত্রলীগের সভাপতি (১৯৮২-১৯৮৩) ছিলেন। বাংলাদেশ মেডিক্যাল এসোসিয়েশন (বিএমএ) ও স্বাধীনতা চিকিৎসক পরিষদের (স্বাচিপ) বিভিন্ন পদে দায়িত্ব পালন করেছেন তিনি। এছাড়া তিনি বাংলাদেশ মেডিকেল রিসার্চ কাউন্সিলের (বিএমআরসি) এর রিসার্চ কমিটির সভাপতি হিসেবে দায়িত্ব পালন করেন।

## তথ্যসূত্র

বিষয়শ্রেণী:চট্টগ্রাম জেলার ব্যক্তি
বিষয়শ্রেণী:বাংলাদেশী চিকিৎসক
বিষয়শ্রেণী:বাংলাদেশী শিক্ষায়তনিক
বিষয়শ্রেণী:চট্টগ্রাম জেলার চিকিৎসক
বিষয়শ্রেণী:মীরসরাই উপজেলার ব্যক্তি
বিষয়শ্রেণী:চট্টগ্রাম কলেজের প্রাক্তন শিক্ষার্থী
বিষয়শ্রেণী:ঢাকা মেডিকেল কলেজের অধ্যক্ষ
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:চট্টগ্রাম মেডিকেল বিশ্ববিদ্যালয়ের উপাচার্য
বিষয়শ্রেণী:চট্টগ্রাম মেডিকেল কলেজের প্রাক্তন শিক্ষার্থী
বিষয়শ্রেণী:বাংলাদেশ মেডিক্যাল বিশ্ববিদ্যালয়ের প্রাক্তন শিক্ষার্থী
শরণার্থী ত্রাণ ও প্রত্যাবাসন কমিশনারের কার্যালয়

**শরণার্থী ত্রাণ ও প্রত্যাবাসন কমিশনারের কার্যালয়** দুর্যোগ ব্যবস্থাপনা ও ত্রাণ মন্ত্রণালয়ের অধীনস্থ বাংলাদেশ সরকারের একটি সংস্থা যা বাংলাদেশে রোহিঙ্গা শরণার্থীদের ত্রাণ সরবরাহ এবং তাদের মিয়ানমারে পাঠানোর পরিকল্পনা করার জন্য দায়িত্বপ্রাপ্ত। সরকারের অতিরিক্ত সচিব **জনাব মোহাম্মদ মিজানুর রহমান** এই কার্যালয়ের দায়িত্বপ্রাপ্ত কমিশনার।

## ইতিহাস
১৯৯১-৯২ সালে রাজনৈতিক, সামাজিক ও অর্থনৈতিক নির্যাতনের কারণে মায়ানমার হতে প্রচুর সংখ্যক রোহিঙ্গা মুসলমান বাংলাদেশে পালিয়ে এসে আশ্রয় গ্রহণ করে। বাংলাদেশ সরকার মায়ানমারের উদ্বাস্তুদেরকে মানবিক কারণে বাংলাদেশে প্রবেশের সুযোগ দেয় এবং তাদেরকে সার্বিক সহযোগিতা প্রদান করে। সরকার শরণার্থীদের জন্য বাসস্থান, ঔষধ, খাদ্য এবং বিশুদ্ধ পানির ব্যবস্থা করে। ১৯৯২ সালে গণনা পূর্বক ২,৫০,৮৭৭ জন শরণার্থীকে রেজিষ্ট্রেশন করা হয় এবং তাদের ২০টি ক্যাম্পে রাখার ব্যবস্থা করা হয়। ১৯৯৩ সালে ইউএনএইচসিআর এর সাথে সমঝোতা চুক্তি স্বাক্ষরের ফলে ফলে ইউএনএইচসিআর ও ডাব্লুএফপি এই কার্যক্রমে সম্পৃক্ত হয়।

শরণার্থীদের ত্রাণ ও প্রত্যাবাসন কার্যক্রম সুষ্ঠুভাবে পরিচালনার জন্য ১৯৯২ সালে শরণার্থী ত্রাণ ও প্রত্যাবাসন কমিশনারের কার্যালয় নামে একটি নতুন প্রশাসনিক কাঠামো সৃষ্টি করা হয় এবং ব্যবস্থাপনা কার্যক্রমে কর্মকর্তা ও দক্ষ জনবল নিয়োজিত করা হয়। ১৯৯২ সাল থেকে ২৮শে জুলাই ২০০৫ সাল পর্যন্ত সময়ে মোট ২,৩৬,৫৯৯ জন শরণার্থীকে মায়ানমারে প্রত্যাবাসন এবং ২০০৬ থেকে ২০০৯ ডিসেম্বর পর্যন্ত সময়ে ৯২৬ জন শরণার্থীকে তৃতীয় দেশে স্থানান্তর করা হয়।

১৮ সেপ্টেম্বর ২০২২ তারিখে শরণার্থী ত্রাণ ও প্রত্যাবাসন কমিশনার হিসেবে সরকারের অতিরিক্ত সচিব জনাব মোহাম্মদ মিজানুর রহমানকে নিয়োগ দেওয়া হয়।

২০২১ সালের জানুয়ারিতে, বাংলাদেশ পররাষ্ট্র মন্ত্রণালয় ঢাকায় মন্ত্রণালয়ের সাথে সমন্বয় করার জন্য কক্সবাজারে প্রত্যাবাসন শাখা প্রতিষ্ঠার জন্য শরণার্থী ত্রাণ ও প্রত্যাবাসন কমিশনার অফিসকে চিঠি দেয়।

সাম্প্রতিক ইতিহাসে দেখা যায় যে, মিয়ানমারে রাজনৈতিক, সামাজিক এবং অর্থনৈতিক শোষণ ও তীব্র বৈষম্যের কারণে বেশ কয়েকবার রোহিঙ্গারা বিতাড়িত হয়ে বাংলাদেশে প্রবেশ করে। ১৯৪২ সাল থেকে এ পর্যন্ত এরকম চারটি বড় আকারের অনুপ্রবেশ সংঘটিত হয়েছে। ১৯৭৮ সালে প্রায় ২,০০,০০০, ১৯৯১-৯২ সালে ২,৫০,০০০, ২০১৬ সালে প্রায় ৮৭,০০০ এবং অতিসম্প্রতি আগষ্ট, ২০১৭ থেকে জানুয়ারী, ২০১৮ এর মধ্যে প্রায় ৭,০০,০০০ রোহিঙ্গা জনগোষ্ঠী বলপূর্বক বাস্তুচ্যুত হয়ে বাংলাদেশে প্রবেশ করে।

বাংলাদেশে আসা রোহিঙ্গাদের সংখ্যা ইতিপূর্বে প্রত্যাবাসনের কারণে হ্রাস পেলেও সাম্প্রতিক সময়ে ২০১৭ সাল থেকে আসা রোহিঙ্গাদের মিয়ানমার এখনো ফিরিয়ে না নেয়ায় এই সংখ্যা কমেনি। বর্তমানে প্রায় ৯,৬১, ৭২৯ বলপূর্বক বাস্তুচ্যুত মিয়ানমারের নাগরিক রোহিঙ্গা জনগোষ্ঠী কক্সবাজার জেলার টেকনাফ ও উখিয়া উপজেলায় অবস্থান করছে। বাংলাদেশ সরকার আরআরআরসি অফিসের মাধ্যমে এই জনগোষ্ঠীকে মৌলিক সহায়তা দিয়ে যাচ্ছে।

## তথ্যসূত্র

বিষয়শ্রেণী:বাংলাদেশের সরকারি সংস্থা
বিষয়শ্রেণী:১৯৯২-এ বাংলাদেশে প্রতিষ্ঠিত
বিষয়শ্রেণী:১৯৯২-এ প্রতিষ্ঠিত সরকারি সংস্থা